text:
‘Mi ta sigur cu nos por sinja algo di situacionnan tragico. Mi ta sigur cu no ta necesario cu muchanan mester muri pa causa di negligencia di instancianan cu lo mester tin bienestar di mucha na prome lugar’.
Ruben (9) y Julian (7), e morto di e rumannan aki a conmove Hulanda y mas aja di e fronteranan di e pais. Gruponan di boluntario mas grandi cu nunca a duna nan tempo cu e speransa pa haja e muchanan ainda na bida. 19 di mei ta haja e curpanan sin bida den awa. Una bes morto cay, ta mucho laat pa nos wak atras. Y ora nos bay investiga e judansa cu a pidi y no a haja, nos ta lamenta. For di investigacion a sali afor cu desde 2009, e instancia ‘Advies- en Meldpunt Kindermishandeling’ a constata cu e disunion entre e majornan ta causa violencia mental cerca e muchanan. Despues di divorcio esaki a bira tambe violencia fisico. Y toch hopi biaha a conclui cu e kehonan di e mama no tabata ’asina serio’. Na april 2013 esaki no a cambia. Den e 4 anjanan aki 10 instancia tabata involvi den e caso. Tabata referi e mama di un instancia pa otro. Y finalmente ora a dicidi di tuma pasonan drastico pa e seguridad di e 2 rumannan, e tata a comete suicidio riba e dia cu e mester a presenta pa discuti e pasonan cu lo bay tuma. E muchanan tabata bou su custodia e dia aki.
Ta surgi e pregunta cerca mi si instancianan cu t’ey pa duna asistencia social traha un tiki mas cu nan curason y menos cu nan cabes, e resultado por tabata diferente? …Kizas! Nos por sinja algo pa preveni mortonan inecesario?
Maske mi no ta trahando ya pa hopi anja den trabou social institucional, semper mi a keda hasi trabou social boluntario cerca hendenan cu bati na mi porta pa judansa. Pesey mi ta haja jammer cu no solamente na Hulanda, pero tambe na Aruba tin storianan con instancianan oficial no semper ta comunica suficiente profundo pa jega na un situacion cu ta beneficioso pa tur partido. Lastima cu hopi biaha ainda ta warda te ora un situacion escala pa enterveni. Na Aruba tin majornan cu a acudi pa judansa na instancianan oficial y ta haja como contesta cu mientras un mucha no ta problematico of hasi algo contra ley, e no ta bin na remarca pa judansa. Of mescos den caso di e rumannan aki no ta considera e keho basta serio. Mi ta corda mi contacto cu instancianan social pa asuntonan legal di familiarnan den pasado tabata uno amargo, sin atencion pa kico ta e interes di e muchanan involvi. Esaki no a cambia mucho si mi tende algun storia den e temponan aki. Na Aruba poco biaha hende ta sali pafo cu nan experencia, pasobra nan tin miedo di represaja.
Mi sa cu nos ta bibando den un tempo di crisis, pero ta importante pa nos pone mas atencion na e peligernan cu muchanan ta core dor di no haja e judansa adecuado. Hajando guia adecuado nos muchanan por florece tambe paso nan sa con pa sobresali maske nan ta biba den famia cu problemanan moderno. Si muchanan ta central di berdad, lo percura pa nan haja e miho cuido cu nan merece segun e decreto di derechonan di mucha. E derecho pa por crese sano y contento. (Derecho nr. 2: Oportunidad pa por desaroya optimalmente riba tereno cognitivo, fisico y social-emocional.)
Si nos muchanan ta na prome lugar, podise Ruben y Julian ainda lo tabata bibo. Cu Dios tuma nan den su Reino como angelitonan di ken nos por sinja lesnan balioso pa juda otro muchanan na mundo.
Pa mas info di e caso di Ruben y Julian, lesa:
http://www.nrc.nl/nieuws/2013/05/19/reconstructie-nrc-veiligheid-ruben-en-julian-al-vier-jaar-in-het-geding/


c: text/html

text:
Josh Matos ofisialmente pa Highway Band
Den transkurso di dia nan tras di lomba, TRENDSZ a bin ta sigui algun desaroyo hopi interesante ku ta tumando lugá den nos farándula. Un di e moveshonnan sigur tabata rondó di un entertainment band ku ta gosando di un popularidat grandi den nos farándula. Ta trata aki, di e agrupashon musikal Highway Band.
Nos por a bin ta tuma nota di un kara nobo pa loke ta trata e frònt di Highway Band. Mesora nos a drenta den kontakto ku gerente di e agrupashon musikal. Ta asina ku e gerente a konfirmá pa nos, ku enbèrdat e famia di Highway a bira mas grandi i ku nan frònt, awor ta formá, no únikamente pa Roald i Judienne pero awortambe ta konta ku e talentoso hóben kantante i alabes músiko Josh Matos. [if !supportLineBreakNewLine] [endif]
Josh ta konosí komo un kantante solista i tambe pa diferente ‘feature’ ku el a yega di trese dilanti ku artistanan konosí den farándula. Djis pa hasi menshon di algun di nan’, tin na promé lugá "See you again”, kual ta un ‘cover song’ ku a keda presentá huntu ku Cizzle. Tambe tin "Nothing Really" huntu ku Qshans, i por último, "Perfect" huntu ku Jentje. Pues nos tin sigur ku e paso ku Josh a tuma pa forma parti di Highway Band, lo tin su kosnan positivo kuné, pa ámbos banda. TRENDSZ, ta deseá nan tur klase di éksito.

robotstxt: allowed

filter: keep


text:
Becky G a selebrá éksito di "Mami"
Becky G ta den pleno selebrashon; e popularisimo kantante di orígen Mexicano a kumpli 25 aña di edat dia 2 di mart ultimo. E’la kombiná esaki ku su mas resiente éksito "Mami" den ‘collab’ ku Karol G. Despues di un 2021 ku e artista a konsentrá riba diferente proyektonan, e aña 2022 a habri hopi bon pa Becky G den e mundo di músika unda ku e ta den tòp ku e kansion "Mami". Resientemente Becky G a kompartí un imágen na unda ku e ta duna di konosé ku e tabata hopi pensativo, agradesido i bendishoná. "Mami" tin riba 4.6 mion views riba YouTube. (Photo Credit: Then 24.Com)


text:
Nieuw-Beijerlad,Zuid Holland, Hulanda:
Como 6 persona a perde nan bida y 7 persona a keda herida na momento cu un truck di carga a perde control baha for di caminda riba un dijk y a drenta den un buurtfeest (fiesta di bario).
Diasabra den oranan di atardi, un BBQ party cu lo mester a resulta den un fiesta alegre y cu tabata yen di ambiente, a caba den un drama hopi tristo.
E accidente serio aki a sosode den careda di 6’or di atardi, na momento cu e BBQ party tabata den full swing, hendenan sinta na mesa cla pa come of ya tabata comiendo. Segun un habitante cu ta bibando mas cu 40 anja den e bario aki, a comenta cu esaki ta algo hopi horibel, cu nunca nan a experiencia.
Na yegada di polis, brandweer,ambulance y trauma helicopter, polis mesora a cuminsa na cera e area y cuminsa cu un investigacion. E area a wordo completamente cera cu lona blauw.
E caminda riba e dijk a wordo cera den ambos direccion, tambe e sitio unda e accidente a tuma lugar a wordo cera cu e lintnan blanco cu cora. Den e dorp di Zuidzijde tabata scucha un bay bin di sirena y di trauma helicopter. Polis a percura pa esnan na e sitio y cu ta biba cerca mesora ricibi support di slachtofferhulp.
E chauffeur di e truck, un homber di 46 aña procedente di spanja, no tabata herida, pero a keda deteni pa ocasiona e accidente tragico aki. E truck a wordo confisca pa mas investigacion tecnico, te den oranan laat di anochi a takel e truck for di e sitio.
E motibo principal cu e chauffeur a baha caminda for di riba e dijk y a drenta den e fiesta cu su truck, cu tur e consecuencianan horibel, no ta conoci. Diadomingo den oranan di mainta polis a informa media cu e chauffeur no tabata bou influencia.
Den e accidente aki a muri tres miembro di un solo famia, tabata di e mama, un yiu homber y su casa cu tabata 8 luna na estado. Tata di un famia y miembro honorario di e club deportivo di Berkel & Rodenrijs tambe a fayece den e accidente aki. E homber di 62 aña aki, a laga su casa y tres yiu atras.
Polis y ministerio publico ta haciendo un investigacion profundo pa haya sa kiko ta e motibo cu e chauffeur di truck a ocasiona e accidente aki. Un Barbeque cu tabata un fiesta masha gezellig, a caba den un enorme drama tristo. Diadomingo durante dia relaciona cu e investigacion, a haci diferente testnan medico cu e chauffeur, a controla su sanger y tambe si e por a tuma cualke medicamento. Tambe ta investigando si na e momento di e accidente, e chauffeur tabata na telefon of di un forma of otro a wordo distrai. Muy probablemente e chauffeur lo mester presenta dilanti hues comisario dialuna.
Otro pregunta cu Hoofdofficier van justitie Hugo Hillenaar tabata puntra su mes, Kiko e chauffeur aki tabata haci riba e caminda di e dijk aki na Nieuw Beijerland, coriendo cu un truck sin carga, den un pueblo cu mas o menos 4 mil habitante so.
Hoofdofficier a bisa cu nan lo haci tur cos posibel pa e berdad sali na cla.
Segun un testigo, e chauffeur despues di e accidente a keda basta confundi. E testigo a conta cu e la mira cu e chauffeur di e truck diripiente a kita su mannan di e stuur y a primi gasolin. E testigo tambe tabata un invitado na e bbq party di e Ijsclub De Kom Zuidzijde. Na prome instante e testigo a nota cu e chauffeur ta tumando un bocht demasiado hancho, pero despues e la mira cu e truck a baha di e dijk drenta den e fiesta. E testigo a sigui comenta cu despues di e accidente tabata ta un chaos total. Varios hende a bay pega bou di e truck, tambe tabata tin mucha entre nan. E tabata algo gewoon horibel. Mesa. tayo, cups, stul, hende a bay halto. Na e barbeque tabata tin como 50 persona. E tabata un BBQ party di e ijsclub, e tabata un fiesta di despedida di e presidente di club, cu a cuminsa mas trempan den oranan di merdia cu un canoe trip y caba cu e BBQ party.


text:
Diasabra ultimo Minister di Cultura tabata presente na Centro di Bario Brazil pa e acto di coronacion y shownan cultural organisa pa Fundacion Chico Harms y Fundacion Bernadina Grovell relaciona cu Celebracion di Dia di Brazil.
Den su discurso na e publico presente e mandatario a trece dilanti cu Cultura Bo tin cu bib’e y na Brazil sigur esaki ta wordo biba, pesey Minister Maduro ta gradici ambos fundacion cu ta traha duro pa keda presenta e bunita shownan y e paradanan cultural cu lo tuma luga proximamente. E mandatario a haci un invitacion na un y tur pa presencia e parada, como tambe esnan cu por pa participa den esaki y biba nos cultura y aporta na locual ta di nos. Un pabien na tur e reinanan cultural y deseonan di hopi exito y cu nan lo sa di representa Aruba su folklore den tur eventonan importante di nos Pais. Durante e acto di coronacion di e reinanan cultural, Minister di Cultura tabata tin e honor pa corona Pilar Cultural sra. Zenovia Wever.


text:
WardaKosta cu bon colaboracion cu Marina Real ta mirando e frutonan di bon trabao. E boto Groningen ta un unidad di kustwacht Caribish gebied. Groningen a haci un detencion ayera durante di dia na momento cu un go fast tabata sospechoso.
Na momento cu para e go fast aki y a bay over pa controla riba e go fast a haya diferente hende homber abordo. Wardakosta mesora a entrega e personanan aki na KPCN cu ta e cuerpo policial di Boneiro. Despues a sigui controla e go fast unda cu a resulta cu abordo tabatin diferente pakete cu tabata contene droga y durante di dia a haci investigacion necesario y na unda cu a resulta cu tabata trata di 1600 kilo di droga (marihuana) cu tabata transporta den e go fast den awa teritoria di Boneiro.
Den casonan asina mayoria botonan y go fast nan ta bin for di Colombia y of Venezuela y of di Latino America pero tambe tin otronan cu ta bin porehempel di Santo Domingo. Sinembargo vocero di WardaKosta Shalick Clement ta duna di conoce cu hopi di e droga nan aki , no ta tur ta pa e mercado local di entre otro Aruba, Boneiro of Corsou, pero hopi biaha nan ta uza e islanan aki como trampolin uzando e awanan teritorial di Aruba pa pasa bay noord pa bay entre otro Santo Domingo.
Sinembargo e cantidad nan chikito cu ta haya manera 40 kilo kisas esakinan si lo ta destina pa e islanan, pero generalmente e lotenan grandi cu ta pasa 1000 kilo bay ariba ta lotenan grandi y na unda cu nan ta uza e islanan aki como trampolin unda cu nan ta pasa pa bay un otro pais pa sigui transporta e droga pa mercadonan mas leu y mas grandi. Banda di tur cos WardaKosta ta hopi contento cu e colaboracion cu nan tin cu tur Pais specialmente cu Aruba.
WardaKosta ta traha hopi mas pro-activo riba un caso unda cu na momento cu tin sospecho y tambe na momento cu drenta informacion cu algo ta bay sosode WardaKosta por actua hopi mas miho unda cu por focus y dirigi riba un caso. Pa loke ta e parti di Radar tambe WardaKosta ta hopi contento cu ne , esaki ta ilustra cu diferente factor y aspecto ta yudando ultimo tempo unda cu WardaKosta ta canta bingo.
E seis casonan cu WardaKosta a resove den e ultimo 2 luna por a tuma nota cu tin basta personanan local di Aruba cu tambe ta forma parti di e transporte ilegal cu ta algo cu ta mira mas di cerca den e ultimo temponan aki mas y mas.
Pesey mes WardaKosta lo keda controla e botonan local tambe pa mira si abordo tin cosnan ilegal tumando luga. E controlnan di WardaKosta lo keda continua. Na Boneiro e 1600 lote di marihuana cu a keda confisca ya caba ayera den oranan di mainta e la ser kima completamente y e 8 personanan deteni husticia lo sigui cu nan proceso di deportacion.
A kima lote di 1600 kilo di Marihuana confisca riba awa teritorial di Boneiro
WardaKosta cu bon colaboracion cu Marina Real ta mirando e frutonan di bon trabao. E boto Groningen ta un unidad di kustwacht Caribish gebied. Groningen a haci un detencion ayera durante di dia na momento cu un go fast tabata sospechoso.


text:
Asociacion Arubiano di Prensa (ASAP) ta sumamente contento unda cu Gobernador a invita nan pa un audiencia. Como Asociacion Arubano di Prensa por a duna Gobernador un presentacion di kico ta asociacion y su metanan.
E combersacion cu Gobernador ta keda algo confidencial, asina Miriam “Mimi” Koolman-Rosel, presidente di ASAP, a bisa. A combersa mas o menos 45 minuut cu Gobernador y esaki ta sumamente positivo, hopi informacion valioso. Nan ta agradecido na Gobernador pa scucha nan y e invitacion pa audiencia.
E por conta pa loke ta e asociacion di prensa. Hopi hende a puntra pakico un asociacion di prensa, pero esaki tabata necesario despues cu mas di 30 aña di no tabatin un representante di prensa na Aruba. Prensa tin e responsabilidad como medianan di informacion no solamente di informa, pero tambe educa pueblo. Koolman-Rosel ta kere uniendo e medionan di comunicacion por logra esaki.
ASAP ta pidi su miembronan, coleganan di medionan di comunicacion un tiki pasenshi. Hopi ta bisa di kier bira miembro, pero ta trahando riba e statuto y esaki ta algo hopi importante pa nan sa kico nan por y no por pa atene na dje. Na momento cu esaki ta cla, lo por acepta miembronan. Secretario di ASAP, Mark-Benson Denz, tin e metanan y bishitanan cu lo ta haciendo proximamente.
E asociacion lo sigui cu mas reunionnan cu otro instancianan, departamentonan pa por mira kico ta e miho forma cu prensa di Aruba por torah hunto cu otro, segun Denz. E trabou di prensa ta uno sumamente importante. Mester keda corda tur organisacion e importancia di rol di prensa den comunidad y asina aki Aruba y mundo henter ta informa na tur momento.


text:
WILLEMSTAD — Den kuadro di nan kontribushon pa un bon desarojo di hubentut di Korsou, Port Capitan di e barku Freewinds Ken Webber a hasi entrega di algun buki edukativo na presidente di klup di atletismo – Auto City Trupial Ruthel Martina pa reprarti bou di nan miembronan. Ja e organisashon di Trupial – Auto City a disfurta di e temanen den e buki riba un CD na ingles. Awor a saka e boki “E Kaminda pa Felisidat” na papiementu.
E video a wordu trata na un kampamentu di entrenamentu ku Trupial tabatin na anja 2015, ku ta traha diferente tema ku e hoben i adulto mester sa pa tin un miho bida. Sigun Ruthel a kompronde ku polis Colombiano tin un aporte grandi den realisashon di e boki aki, kual a wordu usa den diferete bario na Colombia. Por bisa ku e barionan aki a bira hopi mas trankil ku menos violensia bou di e hubentut. Ruthsel Martina ta rekomenda tur organisashon di Korsou pa aseka Freewinds (tan ten tin na stok) pa risibi gratis algun di e boki aki i tratanan bou di boso miembronan. Direktiva, miembronan i nan mayornan ta gradisi Freewinds pa e bunita gesto aki.


text:
Final di reunionnan di presupuesto di Aruba tabata fructifero, Prome Minister mr. Evelyn Wever-Croes a contesta tur pregunta loke ta regarda e cartera di infrastructura. Ta conoci cu tin un lista di espera largo cu ta wardando pa añas pa yega na turno pa un tereno erfpacht y tin un scarsedad di tereno. Tin hopi tereno cu ta bandona na Aruba. E terenonan aki hopi biaha ta un mal bista den bario y ta habita pa adictonan ambulante y sushedad. E situacion aki ta causa malcontento bou ciudadanonan cu ta wardando pa por construi nan cas, e ta baha calidad di bida di e habitantenan rond di e terenonan aki y tin un efecto negativo riba siguridad den nos barionan.
Parlamentario Alvin Molina di MEP a entrega un mocion unda ta urgi Gobierno pa riba termino corto, invertarisa tur tereno erfpacht cu no ta wordo uza pa e destino cu nan a wordo otorga y traha un plan concreto con ta bay tuma e terenonan aki bek pa nan wordo duna na ciudadanonan cu si lo uza nan pa construi nan hogar.
MFA SAN NICOLAS:
Considerando cu MFA San Nicolas tabata riba e plan pa wordo traha y te awe ta e unico cu no a wordo construi ainda. Varios servicio di Censo y belasting no ta accesibel na San Nicolas y cu e edificio di ‘hulpbestuurskantoor’ na San Nicolas ta den mal estado ta urgi Gobierno pa aumenta e servicionan di Censo y belasting disponibel na San Nicolas y pa haci e edificio di ‘hulpbestuurskantoor/ MFA San Nicolas representabel y cu e ta cumpli cu tur condicionnan infrastructural y organisatorio pa brinda e servicionan necesario y deseabel na nos hendenan di San Nicolas.
CARNIVAL VILLAGE:
Por ultimo Parlamentario Alvin Molina a enfatisa cu ta necesario pa duna districto di San Nicolas e atencion tambe riba e tereno cultural y a presenta un mocion unda ta urgi Gobierno pa sigui desaroya y mantene San Nicolas como ‘art district’. Sondea cua actividadnan cultural lo por tuma luga na San Nicolas, percura pa e infrastructura necesario y precura pa esakinan bira actividadnan structural pa e districto di San Nicolas. Por ultimo construi un podium fiho den Carnival Village pa asina actividadnan cultural, di arte y enseñansa por tuma luga eyden.


text:
WILLEMSTAD — Djasabra 25 di yüli último, aya na Rusia den e palasio históriko Konstantin, mundu kompletu por a presensia e sorteo pa e terser buèlta di e weganan pa eliminatorio mundial Rusia 2018. Durante e sorteo aki a bira konosí ku nos kontrinkante lo ta El Salvador.
E fecha nan pa e partidonan di e terser buèlta aki lo ta 4 i 8 di sèptèmber binidero. E promé partido lo tuma lugá aki na Kòrsou miéntras e segundo partido lo tuma lugá aya na El Salvador. Direktiva di FFK den konsulta ku Patrick Kluivert i FIFA a yega na e desishon ku e wega di djabièrnè 4 di sèptèmber lo tuma lugá den SDK pa 6or di atardi. E orario aki no ta unu usual pero mirando e interes pa e magno evento di Curacao North Sea Jazz Festival a opta pa mantené na un orario trempan pa tur hende por sali futbòl i esnan ku ta deseá por bai disfrutá di Curacao North Sea Jazz Festival.
Pronto karchinan lo ta na benta pa e partido ku lo tuma lugá djabièrnè 4 di sèptèmber próksimo aki na Kòrsou.
E preisnan ta lo siguiente;
- VIP ta kosta Nafl. 500,- (inkluí konsumo);
- Bou di tribuna kubri ta Naf.100,-
- Bou di tribuna kubri parti Festival Center ta Nafl.75,-
- Tribuna no kubri ta Nafl.30,- te ku 31 di ougùstùs, promé di sèptèmber e karchinan lo bira Nafl.35,-. Den e sekshon aki mucha te ku 12 aña i 60+ ta paga Naf.20.-
E hungadónan di nos selekshon residensia aya na Hulanda lo yega Kòrsou dia 31 di ougùstùs próksimo pa djòin nos hungadónan lokal pa asina trainingnan por kuminsá i dia 9 di sèptèmber despues di e kompromiso aya na El Salvador nan lo regresá Hulanda pa kontinuá ku nan kompromisonan internashonal.
Benta di suèter i shal ta kontinuá na FFK na balor di 35 i 25 florin. Un súplika ta bai na abo, komo e number 12 ku no tin bo suèter òf shal ainda pa kumpra esaki paso e ora sero ta yegando.


text:
WILLEMSTAD — Tabata un final meskos ku e aña anterior, sin embargo e resultado tabata diferente. E aña aki tabata e ekipo di Centro Dominguito ku a logra titulá kampion di Liga MCB den Stadion Ergilio Hato derotando Centro Barber ku skor di 4-2.
Despues di a yega a final di Liga MCB invikto e ekipo di Centro Dominguito no por a permití su mes su promé derota di temporada net den e partido final. Pues e ekipo a bin desisivo pa no solamente logra e viktoria pero tuma revancha riba e ekipo di Centro Barber ku aña pasa a titulá kampion riba nan kabes.
E ekipo di Centro Barber a sa di habri e markadó, pero no por a mantené e bentaha. Barber durante henter e kampaña 2015 a permití un kantidat respetá di gol kontra. Ayera esaki no tabata diferente dunando asina e ekipo di Centro Dominguito e oportunidat pa bin bek den e partido i finalmente logra e viktoria.
Pa Centro Dominguito e golnan a keda anotá pa, Norvianel Naar, Steward Sambo, un outo gol i por ultimo Lisandro Trinidad. E dos golnan di Centro Barber a keda anotá pa, Jurensley Martina i Geryon Albero.
Pa e ekipo di Dominguito esaki ta e di kuater biaha den nan historia ku nan ta logra e título máksimo. Centro Dominguito a logra e título pa promé biaha na aña 1987 i resientemente nan a logra esaki na añanan 2012 i 2013.


text:
Pa cera conoci cu Polis di Bario
ORANJESTAD (AAN): Cuerpo Policial Aruba ta haci un invitacion pa e barionan di Santa Cruz pa un anochi informativo presenta pa Polis di Bario di Santa Cruz.
Polis di Bario di Santa Cruz conhuntamente cu Comisario Señora Trudy Hassel a sinta hunto na mesa pa asina organiza un reunion di contacto pa e districto di Santa Cruz.
Lo bay tin diferente thema pero locual ta mas importante y lo enfoca riba dje, ta pa scucha e preocupacion di e habitantenan. Kico ta e problema sea chikito of grandi, kico ta molestia e habitante of bario pero tambe e habitantenan por trece ideanan of posibelmente solucionnan cu por tin pa cu e bario.
Lo parti e districto di Santa Cruz den dos dia. E prome dia lo tuma lugar dia 28 September 2022 for di 6:00 pm pa 9:00 pm na Club San Martin na Santa Cruz. Esaki lo ta pa e bario di: Sero Compa, Angochi, Sabania abou, San Fuego, Picaron, Macuarima, Cas Ariba, Jan Flemming, Maria Maai, Yamanota, Balashi, Simeon Antonio y Barcadera ta invita pa e anochi informativo aki.
E di dos dia lo tuma lugar dia 30 September 2022 for di 6:00 pm pa 9:00 pm na Club Caiquetio na Paradera. E bario invita ta: Casibari, Bloemond, Sero Pita, Ayo, Matividiri, Koeriboeri, Marawiel, Tamarijn, Hooiberg, Canashito, Zumbo y Sjabururi.
Habitantenan di e dicho barionan boso ta cordialmente invita pa atende un di e dos dianan pa asina haya informacion of comparti ideanan of posibelmente trece un solucion pa boso bario.


text:
Fosfaat ta componentenan organico den cual oxigeno forforico hidrogeno, carbon y of nitrogeno ta uni den un manera cu e matanan por absorba nan facilmente. Matanan mester tin fosforo pa di e manera aki traha reis fuerte pa pari flor y fruta. Asina ta, e recurso di fosfaat tabatin demanda grandi den añanan pa motibo di nan uso pa traha fertilisante.
Componente di fosfaat ta wordo forma naturalmente ora e sushi (guano) di animal reacciona kimicamente cu awa yobi, produciendo acido fosforico. E calichi den e area ta penetra cu acido y asina e componente ta forma.
Den Seroe Colorado tin dos tipo di deposito di fosfaat. Uno di menos importancia economico, consistiendo di sushi di raton di anochi y coneu, etc. Den e cuebanan di Seroe Colorado, cu a combina cu calichi cu ta forma su murayanan y vloer pa bira fosfaat di cueba (facilmente pa reconoce pa motibo cu e ta contene weso y diente di animalnan involvi, igualmente cu casca di soldachi). Minamento di e tipo di fosfaat aki nunca tabata exitoso pa motibo cu e deposito ta caba mucho lihe y su calidad ta varia mucho.
E di dos tipo di deposito ta contene kalichi penetra pa acido fosforico di capa di guano cu a somenta completamente. E origen di e capanan di fosfaat por wordo splica door di sinkmento y subimento di e tereno. E depositonan mixto aki na Aruba ta di e tipo aki.
E presencia di fosfaat aki a wordo descubri na aña 1859, pero minamento no a cuminsa. Pa un motibo of otro, te binti aña despues, na 1879. Despues di un comienso no-existoso pa Sr. C. B. Sewell di London, e Aruba Phosphate Company (Aruba Phosfaat Maatschappij) of APM, forma pa un grupo di inversionista local a tuma over na december di e mesun aña. E compania tabatin un dificultad pa haya trahado riba e isla, como cu e forsa laboral Arubiano tabata ocupa den mina di oro, asina ta cu mester a emplea 40 trahado di Boneiro, pagando cada un Fls.15.00 pa luna, incluiendo cas y cuminda. Tambe 20 Metsla y Carpinte for di Corsou pa construi edificionan necesario cu un pago di Fls.230.00 pa siman (trahado cu abilidad avansa e pago ta mas halto).
San Nicolas, e tempo aki no tabata ni un stad, pero cu algun rancho di piscado banda di e bahia. E comunidad di Sero Colorado tabata un rancho, net pabou di unda Esso Club a bin despues, tabatin cinco saliña comercial di salo. E ultimo dosnan aki no a cambia te ora e refinera a wordo traha, pero e trahadonan di APM mester a hospeda na San Nicolas, asina ta e mester a crece. Primeramente e compania a traha un waf chikito di palo den e bahia y casnan apropia pa nan trahadonan. Na aña 1881 ekipo pisa encarga for di Inglatera a cuminsa yega for di New York, igualmente un touwboot pa asisti barconan paden y pafo di e waf smal. Trahadonan a cuminsa pone spoor pa e ferocaril cu lo re-emplasa e burico, cu lo wordo usa pa transporta mineral. E ferocaril aki eventualmentte a move mas o menos 100 ton di mineral pa dia, cargando e den un wagon cu ta kenter, mas o menos binti di nan consistiendo un trein. E tabata mas di seis kilometer largo y a uni e trabou di mina cu otro cu e waf den e bahia.
E compania pa fin di aña 1882, tabata zorg pa trabou pa 250 trahado, pagando nan Fls.4.00 pa dia. Un towboot mas grandi yama “Phosphate” a yega, y tambe un motor grandi pa e ferocaril. Mas pos a wordo coba y sistema di tubo instala pa hiba awa pa San Nicolas. Un pier di hero a wordo traha, reduciendo e tempo pa carga barco na dos tercera parti. Na e momento aki e vuurtoren di Seroe Colorado a wordo traha. Poni riba mapa ë tempo ey como “Fire Tower” cu ta supone cu ta asina e tabata, un toren cu un flambeu.
E siguiente aña 1883, e prome dividendo a wordo paga na e inversionistanan di e compania, y impuesto paga na gobierno pa e compania, riba fosfaat despacha, a permiti tur e colonia di Antiyas Neerlandes pa balansa nan presupuesto sin un subsidio pa diestres aña consecutivo. Cu excepcion di e periodo aki, un subsidio tabata necesario tur aña for di 1795 te na 1936. Pa aña 1884, e compania y inversionistanan a cuminsa haya un ganashi varios bes mas grandi cu nan inversionnan.
E fosfaat local tabata ser haya den capanan diki, tin bes binti pia diki (y tin bes mas) riba e fundeshi original di e piedranan di e seronan, y parcialmente cubri cu calichi fresco. E color di e fosfaat ta varia di geel pa un cora-maron y cora. E ta duro pero bros. Trabou di mina a cuminsa riba e superficie, den pitnan habri, y a sigui te mas o menos 1890. Na 1889, bastante depositonan di superficie a ser encontra ora di boramento pa awa na Bankí Jerome (net patras di e calichi pit). E depositonan a bini djis bou di un cubrimento relativamente fini di calichi. Trabou di mina na e superficie a wordo introduci; entradanan smal a wordo coba y galerianan horizontal habri den tur tres localidad: Bankí Jerome, Sero Colebra y Seroe Colorado.
E ganashi di e compania a baha considerablemente den 1890 y cuminsamento di 1900 y den algun aña cu perdida. Trabou di mina na e supervicie ta mas caro cu den pitnan habri, impuesto di gobierno tabata halto; y depositonan di fosfaat rico y na abundancia a ser encontra na Florida, Algeria y Tuniz, afectando e prijs pa tonelada. Cu binimento di e di Prome Guera Mundial a haci transportacion no-realisabel y e compania a termina e operacion di e mina na augustus 1914. Aruba Phosfaat Maatschappij a disolvi oficialmente na juni 1915.
E localidad di e tunnel y extension na Bankí Jerome ta scur, pero esunnan na Seroe Colorado y Sero Colebra ta surpasa e cueba di Seroe Colorado. Dia e hospital di Lago a wordo basha abou na 1985, tur e sushedad a wordo pusha cu chubato den tur e cuebanan di e mina y entradanan na Sero Colebra. Moviendo e sushedad por ta un trabou grandi, pero no un trabou insuperabel. Un hende mester hacié. Eybou tin un locomotief bieu. E luga tambe por ser usa pa un rondtrip pa muchanan di scol, y cu bastante placa poni aden (airco, etc.) por bira un atraccion turistico fantastico. Mientrastanto e mina di Seroe Colorado a wordo bishita pa prome biaha den hopi aña y mas facilidad di manera cu e por wordo bishita – cu permiso y un guia cualkier rato cu ta desea. E no ta, por lo menos awo, pa un rondtrip pa muchanan di scol. E entradanan ta hundo (30 pia) como dies meter bay abou, e tunnelnan tur ta mustra mescos cu ta bay den profundidad cu crusamento di otro tunnelnan – perde eyden ta hopi facil, no tin lus (mas cu claro) y hopi hopi calor. Corda cu ta un cueba? Wel asina mes. Sinembargo, pa un persona adulto y cu permiso (asina sa cu bo ta eybou) y cu un guia, e ta bunita y fascinante. E galerianan ta corta den tres nivel, esun ariba di e otro, y den cierto luga por wordo mira mesora, tin un caretia laga eynan riba spoor cu un winchi pa ranké, tin un area cu awa para cu ta mustra como un baño Romano pa henter mundo, e columnanan di steun, corta den e piedranan ta traha arca cu e dak, y traha marcanan di e flambeunan usa den pasado pa iluminacion.
Kalichi ta wordo traha di carbonado di calcium cu ta combina cu e acido fosforico pa traha calcium fosforico (yama piedra di fosfaat), awa y dioxido di carbon.
E hendenan di Noord cu tabata traha na e compania di fosfaat aki mester a bin riba burico y usa e prome caminda di santo cu a wordo traha entre Santa Cruz y Savaneta. Nan tabata keda cerca famia pariba di brug, ta laga e buriconan sosega pa despies sigui via Zeewijk, pasobra e tempo ey no tabatin un refineria ainda. Ta e ruta aki nan mester a tuma. Hasta te despues cu Playa a bira un parokia nobo na aña 1813, nan a usa e caminda aki pa bay San Nicolas. Ta te na augustus 1887, e caminda di Oranjestad pa Savaneta a keda aproba pa pasa cu vehiculo riba dje. E tabata un caminda smal di santo. Dia Lago a cuminsa traha su refineria na 1924, e empleadonan di e compania mester a usa e ruta aki, sea nan ta sali di Playa, Sta. Cruz y otro barionan pabou di brug y vice versa.
Dufi Kock
17 di maart 2017


text:
Monica Pimentel a biaha pa Jacksonville Florida pa atende cu e technical meeting cu ta bay tin pa e campeonato di President Cup. E President Cup ta bay tuma luga den e fin di siman aki. Como coach e mester atende na e technical meeting aki pa e sa tur e reglamentonan di e evento pa e informa e atletanan.
Moises Fernandez Presidente di Aruba Taekwondo Bond ARTBO a inscribi 5 atleta cu ta bay pa representa Aruba na e President Cup den e dianan di 18-21 di Augustus 2022. Despues di 3 siman di trainings camp na Mexico, e atletanan ta bay midi forsa contra nan contrincantenan.


text: Diahuebs merdia a drenta informe di un accidente cu hende herida na rotonde Piedra Plat, mesora a dirigi tanto polis como ambulans pa e sitio. Na yegada di patruya na e sitio a bin compronde cu aki chauffeur di un Daihatsu Materia cu tabata wordo towed pa un pickup biniendo di zuid su stuur lo a lock y esaki a pone cu ela bay dal frontal den un Honda Fit bayendo pabao. Ambulans a presenta na e sitio y a atende cu e dama chauffeur di e Honda Fit cu a resulta levemente herida. Polis di trafico a bini na e sitio y a tuma datos di e accidente aki pa investigashon.


text:
Inclusion pa Gabinete Wever-Croes II ta un prioridad
Dialuna na ocacion di presentacion di ministernan cu a huramenta pa Gabinete Wever-Croes II, e hoben Rechenell‘Richi’ Statie a duna un mensahe poderoso dirigiendo su mestanto na Gobierno di Aruba como na nos digno pueblo. E VISION PA MI PAIS: Nos tur tin cu duna di nos parti. Den su mensahe, Richi a enfatisa cu nos mester bin hunto pa mustra cu nos por logra yega na e Aruba cu nos kier mira bek.
Richi ta un hoben cu a pasa door di un accidente 4 aña pasa cu a lage den un rolstoel. Un hoben cu a mustra determinacion pasigui padilanti y no give up. Cu su determinacion, recientemente tambe Richi a cuminsa scol bek y ta den examenklas.
Prome Minister Evelyn Wever-Croes e enfatisa cu admiracionpa Richi y ta desea Richi exito den tur loke cu e haci y pa siguiinspira hende cu e charisma cu e tin.
“Rechenelle ta un simbolo di nunca ‘give up’. Mi ta kere tin hopi hende ta pasa den momentonan dificil y ora bo scucha e storia di un hoben asina, ohala e por inspira tur hende pa no give up. E la demostra hopi cos”.
Tin un simbolismo pakico Gobierno a invita e hoben Richi padirigi algun palabra na e ocacion imporante aki. Richi stimadeporta y durante e preparacion pa un deporte, e la hañe den un accidente. Manera cu e mes a bisa, su gana di biba ta locuala yud’e bay padilanti asina mes, su determinacion pa lograesaki ta grandi. Ohala cu e mesun actitud aki por yega cercatur hende.
Un otro mensahe cu Gobierno a manda tambe cu presencia di Richi como parti di e ceremonia cortico ta inclusion. Inclusion tawata tin su prioridad den Gabinete Wever-Croes I y lo siguitin prioridad den Gabinete Wever-Croes II.
“Nos tin cu tene na cuenta cu tur hende ta cargando un crus. Pa un e ta mas visibel cu otro dus semper sea amabel cu otro. Nos tin cu inclui tur hende y no exclui ningun. Richi tabata tin un mensahe poderoso. Ora bo combersa cu ne, e ta inspira bona e prome conbersacion”, Prome Minister Evelyn Wever-Croes a duna di conoce.


text:
Un empresa of Abo mes por bira donatùr di PWF. Banda di esei un persona por laga un herensia pa PWF, por hasi un kolekta na momentu di entiero òf bo por bira partner.
Benefisionan fiskal
Por dedusí un ‘gift’ for di impuesto na momentu ku e ta kumpli ku algun eksigensia.
E mester ta un akshon benefisioso di generosidad i un aporté no-obligatorio na kua no tin un akshon resíproko mará.
E ‘gift’ mester bai pa un organisashon establesé na Korsou.
Esaki mester ta un organisashon misal, karikativo, kultural, sientífiko òf na un instansia ku un meta di benefisio general.
Mester por prueba e ‘gift’ ku un dokumento (por eskrito), por ehèmpel pa medio di un ekstrakto bankario.
E kantidat ku lo bo por dedusí ta dependiente di e tipo di ‘gift’ ku bo ta duna.
Por dedusí ‘giften’ solamente ora ku e total di esakinan ta mas ku 1% di e entradanan i alabes esakinan ta mas ku 100 florin.
E suma ku mester keda dedusí no por ta mas haltu ku 3% di bo entrada.
Pa mas informashon spesifiká, bo por tuma kontakto ku Konsehero di Impuesto of e accountant di bo empresa.
Herensia
Si bo pone PWF den bo tèstament bo ta sostené nos enormemente. Ku un tèstament bo mes ta disidí kiko ta pasa ku bo herensia. Bo por laga pone den bo tèstament ku bo ke laga herensia patras pa un bon kousa. Aki ta sigi e stapnan ku bo mester tuma:
- Buska un notario
- Traha un sita pa un kombersashon di orientashon
a. E kombersashon lo bai tokante di asuntunan personal. Bo mester sintibo konfortabel;
b. E notario lo splika tur konsepto hurídiko i lo informabo tokante di e aspektonan fiskal;
c. Bai ku un identifikashon, informashon di adrès, fecha di nasementu i luga di nasementu di e benefisiario;
d. Bai ku tèstamentnan ku bo a traha anteriormente (of un kopia di esakinan)
e. Nòmber di esun ku bo ke nombra komo ehekutor;
f. Datosnan kompletu i korekto pa por pon den e tèstament.
Kolekta na momentu di entiero
PWF ta ripará ku mas i mas hende ke hasi un donashon den forma di sèn na PWF na momentu di entiero. Hopi biaha famianan ta pidi pa ún areglo di flor i ku sobra famia serkano i konosínan hasi un donashon na un bon kousa.
Pidi un buzon di kolèkt na PWF dor di bèl na:
+599 9 461 1998
Konseho pa organisá un kolèkt na momentu di entiero:
- Informá famia i konosínan tokante di e deseo di e defuntu;
- Menshoná e kolekta riba e anunsio di morto (enbes di menshoná flor)
- Sorú pa tin un alternativa pa personanan ku no por ta presente;
- Informá e agensia funerario;
- Pone e buzon banda di e buki di kondolensia;
- Menshoná e suma generá den e anunsio di gradisimentu.
Kolaborashon ku PWF
Huntu ku hunta di direktiva di PWF ta determiná koperashon (partnerschap) i e kontenido di esaki. E punto di salida ta ku e meta di tur dos organisashon lo wòrdu realisá..


text:
Mapanan di mundo no ta cuadra cu realidad. Especialmente un di e mapanan mas comun y cu hopi di nos a lanta cu’ne; e proyeccion di Mercator.
Con mundo ta diferente cu e mapa aki ta mustra? Pa cuminsa, Africa y Sur America ta mas grandi cu nan ta mustra di ta ariba e mapa, compara cu Europa y Norte America. E diferencianan ta grandi. Riba e proyeccion Mercator, Groenland y Africa tin practicamente e mesun tamaño, pero e realidad ta cu Africa ta 14 biaha mas grandi cu Groenland.
Con mundo ta diferente cu e mapa aki ta mustra? Pa cuminsa, Africa y Sur America ta mas grandi cu nan ta mustra di ta ariba e mapa, compara cu Europa y Norte America. E diferencianan ta grandi. Riba e proyeccion Mercator, Groenland y Africa tin practicamente e mesun tamaño, pero e realidad ta cu Africa ta 14 biaha mas grandi cu Groenland.
Proyeccion Mercator
Un motibo pakico e mapa no ta cuadra, ta paso ta imposibel pa perfectamente converti e superficio di algo cu tin e forma di un bala (mundo) den un imagen dos dimencional (plat) teniendo tur e formanan y e tamañonan relativo corecto. E proyeccion di Mercator ta desvia mas ainda di e realidad paso e proyeccion tawata traha pa navegadornan Europeo y Gerardus Mercator a adapta e proyeccion di tal forma pa por pinta ruta pa barco cu liñanan stret mientras cu den realidad e liñanan no ta stret. Cu e liñanan stret tawata mas facil pa navegadornan determina un direccion pa navega.
Otro mapa
E proyeccion di Gall-Peters ta un mapa cu ta refleha e tamaño di e continentenan hopi mas miho. Pero e mapa no ta cuadra completamente tampoco. Den e proceso di mantene e tamañonan di tur continente den bon relacion cu otro, e forma di e continentenan riba e mapa ta cambia. Pues mientras e proyeccion di Gall-Peters ta duna un miho impresion di e diferente tamañonan, e proyeccion di Mercator ta duna un miho impresion di e formanan di e paisnan.
Proyeccion Gall-Peters
Un otro mapa, e proyeccion di Winkel Tripel, ta duna un proyeccion basta realistico di mundo pa un mapa dos dimensional. E proyeccion aki ta crea un efecto di e forma rondo di mundo y tin un basta bon balansa entre proyecta tanto e tamaño y formanan corecto.
Proyeccion Winkel Tripel
Asina tin hopi mas mapa, hopi di nan crea specificamente pa un cierto funcion. Mientras cu tecnologia a desaroya, satelitenan cu GPS a haci cu mapanan ‘convencional’ ta hopi menos usa. Si bo kier wak un proyeccion corecto di mundo, ta miho pa wak un globo y no un mapa dos dimensional.
Den e programa di television The West Wing, e discrepancia di e proyeccion di Mercator ta wordo splica, hunto cu un teoria cu e bista di mundo eroneo aki subconscientemente a influencia e percepcion di hopi hende, creando un impresion cu paisnan occidental ta mas importante cu otro pais.
Un bon splicacion di e mapanan:


text:
ISBN: 978-99904-2-359-4
Peuter su promé buki Palabra
$ 6,87 O.B Excl.
Fls 12.50
Pa beibi, peuter i kleuter ta importante pa na sierto momentu nan siña palabra nobo. E seri E promé Stapnan ta kuadra ku e desaroyo natural akí. Kada buki den e seri ta riku na imágen saká di e mundu di bo yu. Mucha ta loko ku e buki nan akí pasobra nan por deskubrí asina tantu den nan.
Kon bo por yuda bo beibi òf kleuter mas mihó ?
– Bòltu blachi di e buki huntu ku bo yu. Bo por pidi bo yu mustra un sierto bestia òf bo mes ta mustra un i pidi bo yu pa menta e nòmber.
– Abou na kada página tin ehèmpel di pregunta ku bo por hasi bo yu. Na kuminsamentu lo bo tin ku yuda, pero mashá lihé bo yu mes lo por kontestá. Asina for di chikitu bo yu ta siña pensa e mes.
In stock
Compare


text:
Scorpions ku viktoria importante ayera riba St. Michiel Astros Temporada di RBI 2019 a drenta buèlta di dòbel eliminashon
Scorpions ku viktoria importante ayera riba St. Michiel Astros
Temporada di RBI 2019 a drenta buèlta di dòbel eliminashon
WILLEMSTAD – Promé buèlta di temporada regular di RBI Curaçao 2019 ta tras di lomba i ayera anochi den Tio Daou Ballpark a inisiá e buèlta di dòbel eliminashon pa asina na final korona e kampion di e aña aki. Den e promé buèlta e 7 ekiponan a hunga un total di 13 wega i na final di esaki Van Engelen Giants a keda na kabes ku un rèkert di 10 gana 0 pèrdí i 3 empatá, bon pa 33 punto. Manera ta konosí e temporada aki RBI su kampionato tabata konsistí di solamente di divishon Senior di hóbennan di 16 pa 18 aña.
Pa loke ta e wega di ayera, e ekipo di Royal Scorpions (5-7-1) a logra un viktoria di 6-4 riba St. Michiel Astros (7-4-2). Scorpions komo ekipo bishitante a sali fuerte den nan promé turno na bate anotando 4 kareda. St. Michiel tiki tiki a kòrta den e bentaha aki i drentando último ining di wega, skor tabata pèrta 4-3. Den nan último turno na bate Scorpions a anotá 2 kareda di siguransa mas i asina e wega bin finalisá ku skor di 6-4. Picher ganador pa Scorpions tabata Failyson Anthony kende a tira 5 ining fuerte permití 3 kareda riba 4 hit, duna 4 base por bola i poncha 2 bateadó. Pa Scorpions tabatin 4 bateadó ku 1 hit. Picher pèrdèdó pa St. Michiel tabata Ethan Cova i Mairoshendrick Martinus a bai di 4-2 na bate. St. Michiel Astros awor mester gana nan próksimo wega pa asina keda ku speransa pa gana e título di kampion di RBI 2019 si no kontrali nan ta keda eliminá.
Torneo RBI 2019 ta kontinuá mayan na Tio Daou Ballpark ku kuater wega importante ya ku awor tur wega ta konta pa keda na bida. Por sigui tur desaroyo di e kampionato via di e website nobo www.rbicuracao.com, unda por haña tur informashon, skema di wega, orario i resultadonan. RBI Curaçao tin su propio twitter account tambe bou di @Curacaorbi i ya manera sa kaba tin e página riba Facebook.
RBI Curaçao 2019 ta kai bou di ouspisio di Curaçao Baseball Development Foundation (CBDF) i kampionato ta bou di maneho di Fundashon pa Nan. Danki un biaha mas na MCB pa ta spònser prinsipal, Hensley Meulens i por último KNBSB.


text:
Pronóstiko di tempu pa Kòrsou i bisindario bálido te djabierne mainta 06:00 o.l., 22 di òktober 2021.
Pronóstiko
Pronóstiko di tempu pa Kòrsou i bisindario bálido te djabierne mainta 06:00 o.l., 22 di òktober 2021.
Kompilá: djaweps 21 di òktober 2021, 05:00 o.l. (09:00 UTC).
Tempu: Parsialmente nublá ku algun áwaseru lokal durante di mainta.
Temperatura máksimo lo alkansá 33ºC i temperatura mínimo 27ºC.
Solo ta sali 06:26 i ta baha 18:14 o.l.
Bientu: Generalmente ost i te moderá; forsa 3 te 4 (12 te 30 km/ora, 7 te 16 nudo). De bes en kuando un poko mas fuerte den ráfaga; forsa 5 (31 te 39 km/ora, 17 te 21 nudo).
Situashon general: Un disturbio situá den nos área lo sòru pa desaroyo di algun nubia riba nos region. Algun di e nubianan aki por generá momentunan di áwaseru riba nos isla durante oranan di mainta. Mas aleu, e fluho di bientu lo oumentá gradualmente durante di próksimo dianan.
Kondishon di laman: Por lo general trankil te moderá ku altura di olanan alrededor di 0.5 i 1.5 meter (2 pa 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djasabra mainta: Parsialmente te hopi nublá ku algun áwaseru lokal.
Meteorólogo: Abraham.


text:
Vigilante curacao
Vigilante, Willemstad, Netherlands Antilles. 133,556 likes · 10,568 talking about this. News / Media / Production E Korant Hudisial Investigativo E Korant di Pueblo
(2) Curacao Dive Industry - 2020 Vision for the Future Marriott Courtyard to become a reality soon Italian Honorary Consul presented with special royal recognition Those who remain silent approve VIGILANTE | Electro - France (Rennes) With several albums, eps and singles published by different labels from around the world, Ivan Muñoz (also known as Vigilante) is one of the most important electronic music artists and DJs from Chile. His mix of electronic music and rock has already achieved worldwide recognition and gave him the opportunity to work with several legendary artists in remixes or original … Vigilante, Willemstad, Netherlands Antilles. 133,556 likes · 10,568 talking about this. News / Media / Production E Korant Hudisial Investigativo E Korant di Pueblo Vigilante Productions | 17 followers on LinkedIn. Founded in 2013 Vigilante Productions is an exciting new independent production company working across a range of formats and genres for 12/02/2019 WILLEMSTAD - Curacao recently selected Saudi Aramco's US refining subsidiary Motiva Enterprises as the preferred bidder to manage and operate the Isla refinery after PdV's long-term lease expires 18 Followers, 19 Following, 28 Posts - See Instagram photos and videos from Vigilante News (@vigilante.news) Hi! I’m Letícia Duran, certified Yoga teacher and Ayurveda Consultant & Therapist, self-care coach, lover of nature and good (nourisinhing) food. And I am a mom too!
04.03.2021
- Thomson reuters trhová kapitalizácia
- Prečo môj telefón stále hovorí, že žiadna sim karta
- 29,95 prevod v indických rupiách
- Ikona jednorožca zadarmo
- Cex pracovný pohovor
- Zmena bolivares na kolumbijské peso v cucuta
- Daňové služby el patron visalia ca
- Dôvera kryptomena recenzia
- Gif prehodenie mince
- Cedex ico
6 May 2020 FIU Curaçao ke strès riba organisashonnan ku tin ku mèldu pa keda vigilante, keda duna atenshon na kumplimentu ('compliance') i na 20 May 2013 WILLEMSTAD - On, May 20, 2013, the Criminal Investigation Team (RST for its Dutch abbreviation) noted an article in the local newspaper Gratis Curacao nieuws, vacatures en evenementen. Buiten Europa alleen Aruba, Bonaire, Curaçao en Sint Maarten code geel. Nieuws Weerbericht Kaya Wilson Papa Godett 24, Pietermaai, Willemstad, CW, Curaçao. Vigilante.
Vigilante, Willemstad, Netherlands Antilles. 135,149 likes · 8,338 talking about this. News / Media / Production E Korant Hudisial Investigativo E Korant di Pueblo
in Newspapers. Is this your business? You can claim it and enhance it for FREE!
Vigilante, Willemstad, Netherlands Antilles. 1,30,611 पसंद · 8,566 इस बारे में बात कर रहे हैं. News / Media / Production E Korant Hudisial Investigativo E Korant di Pueblo
Vigilante. in Newspapers. Is this your business? You can claim it and enhance it for FREE! 25 Feb 2015 5 oz Blue Curacao; 2 oz Finest Call Premium Lime Sour Mix; 1 oz pineapple juice . Preparation: Fill Kryptonite 1 dec 2018 E veredikto definitivo di ayera den Korte di Kasashon, ta unu inhustu pa Cicely vd Dijs, mirando e maneho ku Ministerio Públiko i Korte Komun il vigilante angelo della chiesa militante disarmava e minacciava eresiarchi.
plentyoffish after xitsonga young, final older scout vigilante ukrainian handles pictures reddit afroromance time seniors curacao ladies women check daddy "apoliyar como vigilante": agente policial (AD), vigilante (AD)/ (definc.) manhattan) cocktail preparado con vermouth, whisky, gotas de biter y de curacao . 4 Jul 2020 Is anyone else concerned about the couple who held a suspected shoplifter at gunpoint outside a store on the South Hill? According to a June Manuel de Lima, natural de Curacao y que había sido iniciado en Caracas, Villanueva; Segundo Gran Vigilante, Manuel de Lima; Secretario General, A.M.
134,971 likes · 8,351 talking about this. News / Media / Production E Korant Hudisial Investigativo E Korant di Pueblo Vigilante, Willemstad, Netherlands Antilles. 135,028 likes · 8,013 talking about this. News / Media / Production E Korant Hudisial Investigativo E Korant di Pueblo Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 25.1k Followers, 1 Following, 401 Posts - See Instagram photos and videos from Vigilante (@vigilantekorsou) News / Media Notisia; Polisial Hudisial Politika Lokal Sosial Farandula Deporte Lokal Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 Autel MaxiSys Pro MS908P Automotive Diagnostic Scanner USD 1.200,00. Motor cycles. 2012 Harley Electra Glide Ultra Limited NAFL 27.000,00 Amigoe Curaçao/Bonaire +5999 767 2000.
Motor cycles. 2012 Harley Electra Glide Ultra Limited NAFL 27.000,00 Amigoe Curaçao/Bonaire +5999 767 2000. Amigoe Aruba +297 582 4333 > Neem contact met ons op News / Media Notisia; Polisial Hudisial Politika Lokal Sosial Farandula Deporte Lokal E korant di pueblo. Willemstad,-- Informashonnan di paden ku Vigilante a risibí ta mustra ku na e momentunan aki e direktor di BTP señor Franklin Sluis lo mester ta pushando un persona pa e por bira direktor di BTP na momentu ku señor Sluis baha ku penshun, mirando ku ya señor Sluis ta bai kumpli 65 aña na luna di mei próksimo. Vigilante, Willemstad, Netherlands Antilles.
Vigilante, Willemstad, Netherlands Antilles. 135,060 likes · 7,772 talking about this. News / Media / Production E Korant Hudisial Investigativo E Korant di Pueblo Vigilante, Willemstad, Netherlands Antilles. 134,971 likes · 8,351 talking about this. News / Media / Production E Korant Hudisial Investigativo E Korant di Pueblo Vigilante, Willemstad, Netherlands Antilles. 135,028 likes · 8,013 talking about this. News / Media / Production E Korant Hudisial Investigativo E Korant di Pueblo Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 25.1k Followers, 1 Following, 401 Posts - See Instagram photos and videos from Vigilante (@vigilantekorsou) News / Media Notisia; Polisial Hudisial Politika Lokal Sosial Farandula Deporte Lokal Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 Autel MaxiSys Pro MS908P Automotive Diagnostic Scanner USD 1.200,00.
in Newspapers. Is this your business? You can claim it and enhance it for FREE! 25 Feb 2015 5 oz Blue Curacao; 2 oz Finest Call Premium Lime Sour Mix; 1 oz pineapple juice . Preparation: Fill Kryptonite 1 dec 2018 E veredikto definitivo di ayera den Korte di Kasashon, ta unu inhustu pa Cicely vd Dijs, mirando e maneho ku Ministerio Públiko i Korte Komun il vigilante angelo della chiesa militante disarmava e minacciava eresiarchi. sherry e curaçao che abbiamo onorato come si deve.kto je vodcom severnej korea_
ikona sentinelonu
bankový účet bezhotovostným prevodom
50 000 vnd na hkd
ako otvorit' retiazkové retiazkové články
- Čo je to usds coin
- Cena bitcoinu vyššia na coinbase
- 2,99 libry až dolára
- Kreditná karta pin bank of america
- Výmenný kurz naira k rupia
- 1 sdr na usd
Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094
pin. … E korant di pueblo. Willemstad,-- Informashonnan di paden ku Vigilante a risibí ta mustra ku na e momentunan aki e direktor di BTP señor Franklin Sluis lo mester ta pushando un persona pa e por bira direktor di BTP na momentu ku señor Sluis baha ku penshun, mirando ku ya señor Sluis ta bai kumpli 65 aña na luna di mei próksimo.


text:
For di 12 di juli te ku 31 di juli muchanan di 2 diferente kategoria di edat por partisipá na e “Summer Art & Dance Summerschool”. E promé siman e muchanan di 5 pa 8 aña por partisipá i e lastu 2 simannan e muchanan entre 9 pa 12 aña.
E aktividatnan lo ta un variashon di diferente tipo di arte ekspresivo pero tambe aktividatnan manera trahamentu di dekor òf disfras.
Na final di Summer Art & Dance lo tin un presentashon kaminda e partisipantenan lo mustra kiko nan a siña i traha.
Summer Art & Dance ta pa kortesia di Summergames, Prins Bernhard Cultuur Fonds, Web Bonaire i Bonaire Lions Club.
Bo ta interesá?! Registrá bo mes dor di mail dsdkantoor@gmail.com, tuma kontakto na 717-1529 òf pasa na kaya Italia 9!


text:
Minister Glenbert Croes a anuncia LO REUNI CU GOBIERNO MERICANO ENCUANTO POSIBILIDAD PA CUMPRA HFO MAS ECONOMICO DI VENEZUELA
pa por reduci prijs di awa y coriente
ORANJESTAD – Durante su rueda di prensa di diamars ultimo unda cu e mandatario a anuncia otro reduccion di e aumento di awa y coriente, na mes momento e titular di energia a expresa di lo ta proximamente reuniendo cu Gobierno Mericano riba tereno di Energia pero muy en especial cu OFAC, Office of Foreign Assets Control, pa Aruba por haya e licencia pa por cumpra HFO for di Venezuela pa un periodo di 2 aña y mey te ora cu e proyecto di EAGLE LNG ta cla pa por cuminsa suministra gas natural na WEB.
E meta di e peticion aki ta pa mientras tanto cu tin tanto incertidumbre riba loke ta e prijs di crudo pa motibo di diverso factornan, pa toch por cumpra HFO for di Venezuela na un tarifa preferencial cu lo ser transmiti den un reduccion substancial di tarifa di awa y coriente pa nos pueblo.
Tin islanan den Caribe ta cumprando HFO di origen Venezolano hopi mas barata cu locual ta paga awo. Pues lo haci e peticion aki den interes di e pueblo di Aruba, di Aruba su economia, y den interes pa baha prijs di awa y coriente, pa permiti pa cumpra HFO di origen Venezolano y asina baha prijs di awa y coriente.
Minister Croes a conclui expresando cu e tin speransa cu esfuersonan den e tereno aki ta bay contribui na e totalidad, pa yuda yega na e momento pa baha prjis di awa y coriente pa henter comunidad di Aruba.


text:
Come; hopi fruta, berdura y grano, evita junkfood, reduci carni, evita vet satura.
Haci ehercicio, cana of bay gym 30 minuut pa dia, Tai Chi, Chi Gong, Zumba, landa tambe ta tremendo.
Sea sigur cu bo ta tuma vitamina D y Calcium
Cuida bo peso, evita sucu y no come di mas.
Reta bo mente cu informacion nobo, mira videonan interesante di documentarionan online, lesa buki.
Mantene un bon grupo di Amistad y tene contacto regular cu nan.
Reduci of evita Alcohol, e tin efecto negativo riba bo salud y den bo bida intimo, escoge bebidanan mas saludabel manera; Mocktail, Virgin Piña colada, Fruitpunch, Virgin Mojito, Cranberry soda cu slice di lamoenchi of foyo di Mint of AWA!
Floss y skeiro djiente regularmente y bon, bishita bo Dentista regularmente durante aña.
No crea preocupacion, evita di crea stress cu cosnan cu ta pasa den Social Media, of bida social of na trabao, bo no tin control di nada pafor, loke si bo tin control riba dje ta con bo ta responde na asuntonan, pa proteha bo mes.
Smile, hari regularmente, sea optimista, contento y cu Fe den nos Creador, den bo mes y den futuro y Stima bo famia.
10 Tips pa Biba Largo y Saludabel
Updated: May 6


text:
Kolegio
Fakansi di skol
* E dianan di fiesta akí ta kai den wikènt
Último dia di skol promé ku fakansi grandi 2022 ta djabièrnè 7 di yüli 2023
Promé dia di skol despues di fakansi grandi 2022 ta djaluna 21 di ougùstùs 2023
Último dia di trabou promé ku fakansi grandi 2022 (pa personal di sosten) ta djabièrnè 14 di yüli 2023
Promé dia di trabou despues di fakansi grandi 2022 ta djaluna 14 di ougùstùs 2023
Aspekto práktiko
Orario di skol
Tur dia skol ta kuminsá di 7.30 am i ta terminá 12.30. E klasnan ta habri 7.15. Ora ku e muchanan yega skol, nan mester bai nan klas. Amigablemente, nos ta pidi e mayornan ku ta trese nan yu(nan) skol pa ta na tempu. Asina por despedí di e yu promé ku kuminsá ku lès, i e lèsnan por kuminsá na tempu.
Tin vigilansia riba tereno di skol promé i despues di ora di skol (for di 7.00 di mainta te 1.00 or di mèrdia). Nos ta urgi tur mayor pa bin buska e yu promé ku 1.00 or di mèrdia.
Fakansi i dianan di estudio
Klek aki pa e skema di fakansi i dianan di estudio
E tim
Na nos skol ta traha ku un tim dinámiko ku ta hasi esfuerso pa enseñansa di nos muchanan.
Kada un ta hasi esaki den nan tarea òf funshon. Nos tin grupo di maestro, asistente di maestro, terapeuta artístiko, kòki, guia interno i un direktor. Huntu ku esaki tin un manager di ofisina, kuidadó interior i personal di mantenshon. E tim akí ta dediká hopi tempu pa siña for di otro. Enseñansa ta kambia konstantemente. Pa por sigui ku e desaroyonan akí nos personal ta haña regularmente dianan di rekapasitashon.
Dato di alumno
For di inskripshon ta traha un fail di kada mucha. Den e fail ta warda dato personal, evaluashon di alumno, kòmbersashon ku mayor, tèst spesial, prueba i dato di rapòrt.
Pa lei, nos ta obligá di kompilá di kada alumno un gran kantidat di dato, i nos ta obligá na warda e datonan akí pa un kantidat di aña.
Kòmbersashon ku mayor/Anochi di informashon
Maestro di klas ta invitá tur mayor mínimo dos bes pa aña pa bin kòmbersá tokante di desaroyo den siñamentu di nan yu(nan).
Tambe ta invitá e mayor(nan) na un kòmbersashon pa trata e muchanan ku tin mester di atenshon spesial. Den kaso ku e mayor(nan) no por ta presente, nan por laga un otro persona representá nan. Ta duna e persona un apoderashon por eskrito firmá pa e mayor/mayor di kriansa.
Un biaha pa aña ta organisá un anochi di informashon tokante enseñansa di e grupo konserní. Naturalmente no ta papia tokante alumno individual riba e anochi ei. Ta duna informashon general di e aña eskolar i di e grupo.
Kontribushon boluntario di mayor
Enseñansa ta grátis i komo mayor bo no mester paga skol, pero nos lo apresiá un kontribushon boluntario pa kubri sierto gastu. Ta trata di e suma di máksimo di $30, -. Por hasi e kontribushon efektivo (den un òf mas término) òf por transferí e montante total riba nos kuenta na MCB bou di e number 407.040.02 na nòmber di Kolegio Rayo di Solo, òf nos kuenta na MCB ku e number 407.041.00 na nòmber di Kolegio Strea Briante. Esaki ku spesifikashon di nòmber di e yu(nan) i e grupo. Nos lo usa e sèn akí pa aktividat pa alumno i pa meta deportivo. Por ehèmpel pa haña i laba unifòrm, kumpra algu di kome i bebe ora tin aktividat spesial, etc.
Unifòrm di skol
Alumnonan mester bini skol ku polo di skol. Ta bistié ku un djins. Ta prohibí pa bin skol ku kadena òf armbant diki i pisá. Mucha hòmber no por bisti renchi di orea riba tereno di skol. Por haña nos polo na e kompania: Mister & Miss Exclusive Bonaire.
Pa loke ta trata higiene durante e parti práktiko den kushina e alumno mester tin un djins largu bistí. Banda di esei e uñanan mester ta kòrtá i limpi.
E alumno mester bisti unifòrm di gemnastik dia ku e tin gemnastik. E unifòrm di gemnastik tambe ta optenibel na Mister & Miss Exclusive Bonaire.
Inskripshon
Kolegio Rayo di Solo
Si bo yu ta bai skol pa promé biaha mester registrá e yu riba e wèpsait (https://aanmeldenbasisonderwijsbonaire.com/) na momento ku e yu tin 3 aña.Pa registrá na enseñansa básiko ta nesesario hasi esaki pa e muchanan ku ainda no a hasi 4 aña.
Pa inskribí e yu na skol mester di:
- Un legitimashon bálido manera un sédula òf pasport;
- Buki di kasamentu òf buki di famia;
- 2 pasfoto resien di bo yu(nan);
- Dokumento di ènter;
- Rapòrt pedagógiko didáktiko ( den kaso ku bo yu (nan) a bishitá otro skol òf krèsh )
Si bo yu no ta na Boneiru (ainda) tambe bo ta obligá pa kumpli ku e eksigensianan ariba menshoná. Si bo no tin un di e datonan akí ora di inskripshon, e ora ei bo no por inskribí.
Si e yu ya ta bishitá otro skol (e yu tin 4 aña òf mas) por tuma kontakto ku skol pa inskribí e yu. Pa inskribí e yu mester di e mes dokumentonan ariba menshoná. Adishonalmente mester di un prueba ku a kita e yu for di e skol ku e tabata bishitá.
Kolegio Strea Briante
Por inskribí un alumno na Kolegio Strea Briante solamente despues ku skol mes a manda e yu Kolegio Strea Briante i/òf na momento ku EOZ a duna esaki komo konseho. Despues di investigashon di EOZ por sali na kla ku un alumno tin problema pa siña i pa e motibu akí lo e tin benefisio na un enseñansa mas personalisá den grupo chikí. Dependiente di e alumno su nesesidat, Kolegio Strea Briante por ta e mihó skol p’e.
Pa inskribí e yu mester di:
- Un legitimashon bálido, manera un sédula òf pasport;
- Buki di kasamentu òf buki di famia;
- 2 pasfoto resien di bo yu(nan);
- Dokumento di ènter;
- Rapòrt pedagógiko – didáktiko ( den kaso ku bo yu (nan) a bishitá otro skol òf krèsh )
- Prueba ku a kita e yu for di e skol ku e tabata bishitá
- Rapòrt di EOZ
Enseñansa obligatorio
Lei di enseñansa obligatorio di e islanan BES ta stipulá ku un mucha ta obligá di bai skol frekuentemente. E reglanan di e lei akí ta konta pa mucha entre 4 pa 18 aña di edat i ta na vigor for di 1 di yanüari 2011.
Den e lei ta stipulá tur obligashon i regla pa mayor i tutor, manera por ehèmpel:
- Inskripshon di e yu na skol
- Sòru pa e yu bai skol tur dia
Den lei di enseñansa obligatorio di islanan BES tin pará ku e direktor mester tin un bista skèrpi riba kumplimentu ku e lei, i pa kada ferlòf pidí mester konsultá por eskrito ku e ámtenar konserní .
For di 4 aña e yu ta kai bou di enseñansa obligatorio. Enseñansa obligatorio ta enserá, ku e yu tin fakansi solamente riba e dianan ofisialmente liber di akuerdo ku e roster di fakansi i / òf ferlòf ora ku direktiva di skol duna esaki.
Ferlòf di fakansi
Pa ferlòf fuera di e dianan normal, mester entregá un petishon mínimo 1 luna promé na direktor di skol. Esaki mester sosodé por eskrito. Ta honra e petishon akí solamente ora ku debí n’e trabou di un di e mayornan ta hasi ku e mayor por tuma fakansi solamente fuera di e fakansi di skol. Mester entregá un deklarashon di doño di trabou kaminda ta indiká ku no ta posibel pa e persona konserní haña ferlòf denter di e dianan ofisial di fakansi di skol.
E ferlòf di fakansi ta:
- konsedé únikamente un bes pa aña eskolar;
- dura 10 dia òf ménos;
- despues di e promé dos simannan di lès di e aña eskolar.
E ferlòf di fakansi no por:
- ora ta trata di un di dos fakansi (tin oportunidat pa bai ku fakansi durante otro fakansinan di skol.);
- ora ke bai ku fakansi un òf mas dia promé ku fakansi ofisial di skol òf ta bin bèk despues ku e fakansi ofisial di skol a terminá.
Ferlòf en konekshon ku sirkunstansianan eksepshonal.
Mester entregá petishon pa ferlòf bou di sirkunstansianan di peso na e direktor pa e evaluá esaki promé ku òf denter di dos dia ku e sirkunstansia akí a presentá.
Sirkunstansianan di peso por ta:
- Pa asistí na un kasamentu di un famia serka òf famia djaleu te di 3 grado.
- Fayesimentu di famia i pariente
- Pa aniversario di trabou i/òf aña kasá di mayor, wela i tawela.
- Pa otro kaso ku segun desishon i huisio di e direktor ta konsiderá komo motibu importante, pero no ferlòf di fakansi.
Reglamentu di Keho
Prosedura ku mester sigui ora di keho:
- Ta bai serka maestro di e yu i purba di ekspresá e kestion i yega na un solushon aseptabel.
- Si e kòmbersashon akí no a yega na un solushon satisfaktorio, òf ora/den kaso ku tin keho kontra di gerensia, por trese e keho dilanti serka Direktiva di Skol. Aki lo nos ta purba di yega na un solushon aseptabel.
- Si e kòmbersashon akí no hiba na un solushon satisfaktorio, por duna keho por eskrito na direktiva. Esaki ta duna un veredikto despues di a tende tur partido. Por dirigí e karta na: Stichting Openbaar Onderwijs Bonaire, n. a.d. Sra. Saby de Bies.
- Si no ta konforme ku e veredikto di direktiva, finalmente por aserká “Klachtencommissie Onderwijs BES”.
E komishon ta konsistí di:
1
2
3
Pa mas informashon di e prosedura di keho por klek aki, pa konsultá e website di OCW den Hulanda Karibense (CN) òf por tuma kontakto ku sra. Maritsa Silberie via maritsa.silberie@rijksdienstcn.com
Finalmente, nos ta spera sinseramente ku lo bo no tin nodi di hasi uso di e reglamentu akí nunka.


text:
ANUNSIO IMPORTANTE PA PISKADÓNAN DI CARACASBAAI
ANUNSIO IMPORTANTE PA PISKADÓNAN DI CARACASBAAI
WILLEMSTAD — Pa medio di e komunikado aki Departamentu di AVB ántes LVV ta anunsiá lo siguiente:
- Entrante 1 di Sèptèmber 2022 lo introdusi manera palabrá, uso di Pas i identifikashon pa por subi tereno na haf di piskadó na Caracasbaai;
- AVB k’e rekordá tur doño di boto riba tereno di haf di piskadó Caracasbaai ku a haña karta pa saka nan boto i bai ku’ne i kumpli ku palabrashon hasí. Den kaso ku no kumpli ku esaki, AVB mes lo saka e boto riba gastu di kada doño;
- Tambe AVB k’e rekòrdá tur doño di boto ku segun palabrashon a duna un tèrmino di 2 luna pa drecha nan boto i pa kòrda kumpli ku esaki. Den kaso ku no kumpli ku esaki, AVB lo saka e boto riba gastu di kada doño.


text:
Gradecimento & Invitacion
Den nomber di su Casa, Yuinan y demas famia nos ta gradici tur esnan cu di un manera of otro a mustra nan atencion durante
fayecimento y entiero di nos defunto stima;
Johannes Tromp
mihor conoci como Jan Tromp
15 November 1933- 29 Juli 2022
Gradecimento ta bai na tur esnan cu a manda flor, krans, yamadanan, mensahenan via What’s app y Facebook. Danki special na tur famia, bisinja y conocirnan cu tawata presente na e momentonan dificil, boso presencia tawata un muestro y atencion y un gran Consuelo pa nos famia. Danki special na Dr. S. Sneek.
Danki na Aurora Funeral Home pa nan bon servicio.
Alavez nos ta invita tur famia, bisiña y conocirnan pa compaña nos na 3 Santo Sacrificio di Misa na Misa Santa Anna na Noord.
Diasabra 6 augustus 2022 pa 7:00 PM
Diamars 9 augustus 2022 pa 5:30 PM na Kapel di Alto Vista
Diabierna 12 augustus 2022 pa 6:30 PM


text:
Paradera – Diamars den oranan di merdia Ministerio Publico compaña pa autoridad a haci un entrada Hudicial na un apartamento situa na Paradera.
E prome detencion tawata di un hende homber haci door di Team di Aresto y despues cu e aresto a tuma luga, e otro teamnan a yega despues compaña pa personal di Ministerio Publico.
Despues di a rista e apartmento y confisca varios articulo di interes a laga trece e transportwagen, cu a bay cu locual parse ta pareha di e persona deteni door di team di aresto.
E dama cu no ta local a wordo hiba Warda di Recherche na Wayaca, por a mira cu e no tawata den boei.
Nos a trata di busca un statement oficial tanto di parti di Polis y Ministerio Publico pero te cu awor no a haya ningun declaracion, pa con chikito cu e por ta.


text:
…promé ku bo komprometé bo mes ku empleo.
Ora ta trata di kontratá empleado, tin algún kos ku bo mester tene kuenta ku ne. Pa hopi empresario e ta un paso grandi den nan negoshi, mirando e echo ku esaki ta representá un obligashon serio. Banda di tin un cash flow stabil pa por paga e salario mensual di e trahadó, un empresario mester kumpli tambe ku e retenshon i pago mensual di primanan sosial i impuesto, manera por ehèmpel impuesto riba suèldu, seguro sosial (AOV, AWW i AVBZ) i seguro di empleado (ZV i OV). E meta prinsipal di e pagonan mensual di seguro sosial i seguro di empleado ta pa kubri e responsabilidat sosial ku e dunadó di trabou tin pa ku su trahadónan.
Tur dunadó di trabou ta obligá na kalkulá, retené i paga e primanan i impuesto ku mester paga di e salario di su trahadónan. Mester paga impuesto riba suèldu i e primanan sosial na Servisio di impuesto promé ku dia 15 di kada luna i e seguro ta paga na Banko di Seguro Sosial (SVB). E reglanan aki ta konta pa tur trahadó, tantu pa esnan ku ta den servisio permanente i esnan part-time.
Pa por kumpli ku e kolekshon i pago mensual di e impuesto riba suèldu i e kontribushonnan sosial, e dunadó di trabou ta obligá na registrá tur trahadó nobo na Servisio di impuesto i na SVB.


text:
Un danki special … Riba ‘dia di bisa danki’… un danki special na tur hende cu a acepta y apoya ‘Comprondiendo Bida’… no di awo, pero di 1995 cu nos a cuminsa cu e projecto.
Comprondiendo Bida a nace como un deseo pa comparti informacion di bida y alma cu e pueblo di Aruba. Mientras tanto bida a cambia y e exigencianan tambe. Pa e motibo aki ta amplia Comprondiendo Bida cu topiconan di interes practico di bida.
Nos kier scirbi di tur tema y asina contribui na kibra silencio riba temanan cu ta taboe den nos comunidad.
Pa e projecto www.comprondiendobida.com mi kier bisa un danki di curason na prome lugar na mi yiu Ralph Albertus pa semper a kere den ‘Comprondiendo Bida’ como projecto. E la hasi un bunita trabou disenjando e website na un forma profesional y creativo mane e so por! Mi ta agradecido pa su talento y su opinion semper observativo y al caso. Y como awe Ralph ta hasi anja… un pabien extra!
Tambe na tur e hendenan cu a duna nan contribucion cu e articulonan y asina comparti nan profesionalismo y sabiduria di bida.
Un danki grandi na nos medionan di comunicacion pa nan sosten y apoya asina bunita y espontaneo. Den forsa tin union… y pueblo ta gana.
Danki na Johan pa a apoya mi den henter e proceso y ta duna mi espacio pa duna bida na loke e ta jama ‘mi mision di bida’. Danki pa su amor y pasenshi…
Mi ta bisa danki na bida pa a inspira mi pa busca mi contestanan di bida y comparti esaki cu otro. Hunto nos ta logra un miho bida, un miho Aruba y un miho mundo.
Pasa un dia bendiciona… Ingrid Werleman…


text:
Premier Evelyn Wever – Croes a reuni cu Hillary Clinton: âBuscando solucionnan pa Aruba...
Prome Minister Evelyn Wever - Croes a reuni cu sra. Hillary Clinton pa explora con Clinton Foundation por yuda Aruba den proyectonan di innovacion....
Minister Geoffrey Wever; Sostenibilidad den comun: Aruba tambe a observa United Nations SDG Flag...
Entre 19 cu 26 di september, paisnan rond mundo ta observa e United Nations SDG week. Aki ta para keto na e metanan di...
Minister Xiomara Maduro di Cultura: Aruba ta conta awor cu 4 scol conecta na...
Riba Dia di Internacional di Paz a tuma luga un ceremonia special pa anuncia y brinda certificado na e 4 scolnan di Aruba cu...
Prome minister a atende conferencia cu tema di âawaâ na New York y a...
Prome Minister Evelyn Wever - Croes a atende un evento di Reino Hulandes riba e tema di awa. E conferencia a ser organisa pa...
Presidente di Surnam ta sostene negociacionnan pa miembresia di Aruba den CARICOM
Como presidente di CARICOM, presidente Surnameño, Chandrikapersad Santokhi ta bay sostene e negociacionnan cu mester conduci na e miembresia asocia den CARICOM pa Aruba,...
Minister Geoffrey Wever: âA modernisa, simplifica y digitalisa Vestigingsbeleid completamenteâ
Minister di Asuntonan Economico, Desaroyo Sostenibel y Comunicacion, Geoffrey Wever a informa di cambionan cu a haci den maneho di permiso pa negoshi, pa...
Enfoca riba un comunidad mas saludabel, Expo di Salud Contra Malesanan Cronico a tuma...
Diasabra ultimo na Compleho Deportivo Betico Croes a tuma luga e âExpo di Salud Hunto Contra Malesanan Cronicoâ unda profesionalnan den area di salud...
AZV ta comunica: Entrante 1 di october tin cambio den lista di remedi
Con pa prepara pa e cambio? Conforme e Decreto Nacional di dia 13 di juli 2022, entrante 1 di oktober proximo e lista positivo...
Durante conferencia âPlatform For Women Leadersâ a splica con Aruba ta preparando lidernan femenino...
Durante e conferencia cu ta tumando lugar na New York Prome Minister Wever - Croes a atende un conferencia di Lidernan Femenino di Nacionnan...
Delegacion di IPKO a yega Hulanda
Un delegacion di Staten di Aruba a yega awe 22 di september Hulanda. Minister Plenipotenciario Suplente mr. Ady Thijsen a encontra e grupo na...


text:
ORANJESTAD: Diamars mainta Minister Endy Croes a presencia apertura e di 25 aña academico di Colegio EPI hunto cu personal di e scol. Na yegada e mandatario a wordo ricibi door di directora di Enseñansa sra. Claudia Whitfield. Un mainta hopi ameno y placentero na unda docente, facilitair, werkster, administratie, staf y managers a bini hunto pa habri e aña escolar 2022-2023. E mandatario di enseñansa a hiba palabra na unda e la gradici e docentenan pe trabou cu nan ta bin ta desplega e ultimo añanan. Boso ta e motor pa educa nos muchanan di mañan, esan cu mester aporta na e desaroyo di e pais aki.
E mandatario a sigui bisa; den cuadro di celebracion di 25 aña nos lo traha mas cerca cu EPI e aña escolar nobo aki. Enseñansa no ta bay sin reto tanto pais Aruba como mundialmente tin retonan grandi. Retonan riba nivel di Gobierno nos ta trahando riba nan pa asina por acomoda bosonan como maestro y como scol pa duna boso e miho ‘tools’ posibel pa futuro como tambe pa e docentenan sinti bon den e trabou bunita cu nan a scoge.
Minister Endy Croes a sigui bisa; sigur e lo ta un aña hopi special pa e scol mirando tur e cambio y innovacion cu lo bay wordo implementa na EPI. Minister Endy Croes a laga atras un mensahe di 4 C di siglo 21. E prome C ta di comunicacion, cu ta di vital importancia pa por comunica den ful e cadena di EPI. Di 2 C ta di colaboracion entre sector y coleganan sirbiendo asina interes general di e alumno. E di 3 C ta pensa critico pa asina bin na solucion pa por resolve e problemanan. Por ultimo e C di creatividad, pasando den e retonan nos mester ta creativo esaki no ta conta pa e docentenan so, den Ministerio nos tambe ta creativo cu e recursonan cu nos tin, con nos por uza nan na e miho forma pa sirbi e interes general. E mandatario a sigui bisa algo cu e ta para pe ta trabou den ekipo. Si nos tin esaki como nos pilarnan e aña escolar aki lo ta uno hopi exitoso y nos por duna e miho resultado posibel pa e alumno cu tin cu keda central. Concluyendo Minister Endy Croes ta gradici pe invitacion y caluroso recepcion. Un bunita mainta hopi positivo cu un ekipo cla pa brinda e ayudo na e desaroyo di nos alumnonan. Hopi exito na tur alumno y docentenan den e aña escolar 2022-2023.


text:
Prome Minister Evelyn Wever-Croes: ARUBA YA CABA TA TUMANDO ACCION PA EVITA AANWIJZING
Manera conoci, Prome Minister Evelyn Wever-Croes ta na Hulanda pa motibo di un vakantie cu e mandatario a tuma despues di un temporada fuerte di trabounan. Sinembargo, desde cu el a yega Hulanda, Prome Minister a probecha pa atende cu varios tema di importancia pa nos pais especialmente riba e tema financiero.
Prome Minister a reuni cu Secretario di Estado Alexandra van Huffelen y cu señor Gradus di CAft. E reunionnan a bay bon specialmente e reunion cu Gradus. E meta ta pa delibera kico ta loke cu Aruba mester haci pa evita un ‘aanwijzing’. Aruba, claro, Prome Minister a expresa, no por haci tur loke CAft kier pa Aruba haci. “Nos no por sigui tur recomendacion di CAft sin cu esakinan ta haci demasiado dolor na nos comunidad y esaki pa mi tawata importante pa trece dilanti”.
Prome Minister a expresa cu Aruba ta pasando den momentonan hopi dificil, costo di bida ta halto. Pandemia a laga Aruba den un situacion dificil y e guera di Ukraina a afecta Aruba basta hopi. “Di tempo cu e guera a inicia na comienso di aña, mi a anuncia cu probablemente nos lo no sinti e efecto directo di e guera. Pues cu Aruba lo no wordo bombardia etc. Pero si Aruba lo sinti e efectonan indirecto. Y aworaki, Aruba ta sintiendo e efectonan aki cu subida di prijs di gasolin, companianan WEB y Elmar a indica cu nan mester hisa nan prijsnan tambe sino nan companianan ta kibra. Esaki ta trece un presion hopi grandi”.
Prome Minister a expresa cu tawata importante pa splica Hulanda kico tur ta e embarcadura di e guera di Ukraina y e recuperacion di Covid cu Aruba ta aden. “Mi a splica nan cu nan no por pone mas presion riba nos pasobra e pueblo no por carga mas”.
PUNTO DI ACCION
Prome Minister a duna di conoce cu den e deliberacionnan, a fiha algun punto di accion cu Gobierno di Aruba lo tuma y ya caba ta trahando riba nan y asina evita pa Aruba haya un ‘aanwijzing’ y pa e punto aki bin riba agenda di Conseho di Minister di Reino fin di e luna aki.
“Mi tin pa bisa cu ni Aruba ni Hulanda kier pa Aruba haya un aanwijzing y durante e deliberacionnan ta sinti cu tin espacio pa yega na otro pa evita cu lo yega asina leu. Esaki riba su mes ta un bon noticia aunke cu esaki no kiermeen cu nos a keda cla. Pero tin deliberacionnan andando pa asina Evita cu Aruba ta haya un ‘aanwijzing’”, Prome Minister Evelyn Wever-Croes a enfatisa.


text:
SETAR ta orguyoso pa anuncia reapertura di Teleshop Palm Beach cu un edificio completamente nobo y cu diseño moderno. E Teleshop Palm Beach ta remodela den e estilo nobo di SETAR cu un diseño cu ta refleha e naturalesa di nos isla y e simbolo di SETAR como nos compania nacional di telecomunicacion.
Clientenan cu bishita e Teleshop por haci uzo di nos “Self-Service Kiosk” pa paga nan recibo of recarga un cuenta prepaid na un forma rapido of tuma asiento pa wordo atendi pa un di nos representantenan.
E Teleshop lo brinda clientenan un experiencia nobo y moderno. Lo tin un area di “touch & feel”, unda clientenan por experiencia y tambe wak lo ultimo den celular y acesorionan cu tin na benta. Tambe lo tin un area caminda clientenan por wak television confortablemente mientras ta warda pa wordo atendi y un sofa ekipa cu outlet pa recarga devices y un helpdesk pa asisti clientenan. Ademas bandi di e edificio nobo construi, e edificio bieu di e Teleshop lo bira un cafe unda clientenan por sinta pa come y bebe algo. Tur esaki y mucho mas den un forma innovativo cu ta unico na Aruba.
Despues di un periodo di trabou di construccion, Teleshop Palm Beach ta cla pa brinda nos clientenan servicio. Teleshop Palm Beach ta habri su porta pa publico diamars 26 di april 2022. Alabes, SETAR ta informa cu Teleshop Seroe Blanco a cera definitivamente pa publico desde 25 di april 2022. Clientenan por bishita cualkier di nos Teleshopnan rond di nos isla pa tur servicio.
SETAR ta invita Aruba completo, en especial e pueblo di Noord, pa pasa admira su Teleshop nobo cu ta habri di dialuna pa diasabra di 9.00 am te cu 5.30 pm.


text:
The content originally appeared on: Diario
E no ta contento cu e evaluacion di psychiater riba sospechoso Izak
ORANJESTAD (AAN): Diabierna mainta Hues a tuma un decision mas tempran den e lamentable caso di tira mata e dama Shayuri (19) riba 4 Juni 2021, caminda e sospechoso principal ta Izak Principaal. Manera a publica, ta un serie di delito Izak Principaal hunto cu Zuriel Celaire a haci. Fiscal a exigi 11 aña di prison pa Izak mientras cu pa Zuriel el a exigi 6 aña di tratamento obligatorio sera di un institucion.
HUES A HABRI INVESTIGACION BEK
Ayera mainta via video conference, caminda Hues, Fiscal, abogadonan ta sinta den sala di Corte mientras cu den un oficina na KIA tabata Izak Principaal.
Hues a bisa cu e motibo cu el a tuma un decision mas tempran, ta pasobra cu e kier haya mas informacion pa tur tuma un decision corecto den e caso di Izak.
Hues a bisa cu e ta habri e investigacion bek pa Izak. Hues ta haya cu e no tin suficiente informacion pa cu e hechonan y si Izak ta responsabel of menos responsabel pa su actonan. Hues a sigui bisa cu e kier informacionnan bon pa asina por dicidi si ta bay usa e ley penal pa adulto of e ley pa hubentud pa condena Izak.
RAPORT DI PSYCHIATER TA LAGA DI DESEA
Hues a mustra cu evaluando e caso, el a constata cu e raport di psicologo ta mustra cu Izak no ta responsabel pa su actonan. Hues ta haya bon motiva di psicologo cu mester aplica ley di adulto y pone Izak na disposicion di Gobierno (TBS).
Sinembargo, Hues ta mustra cu psychiater su evaluacion ta laga na desea. Psychiater ta haya Izak culpable pasobra ta e mes a bay haci’e. Hues no ta haya aki suficiente splica. Tampoco Hues ta haya suficiente splica e conclusion di psychiater.
BUSCA OPINION DI PSYCHIATER DI CURACAO
Hues a bisa cu e kier haya informacionnan concreto pa asina e por evalua e caso corectamente y yega na un conclusion cu segun ley ta exigi. Hues a bisa cu e ta bay apunta un psychiater di Curacao pa bin Aruba pa evalua Izak. El a bisa cu pa dia 26 di Augustus 2’or di merdia lo sigui cu e caso pero pro forma, pa mira con leu psychiater ta cu e raport.
Cu e decision di Hues, ta mira claramente cu Corte no ta tolera pa psychiater di Aruba, core traha un raport den pura. Corte ta depende riba evaluacion amplio pa asina por tuma un decision corecto. Esaki ta un señal bon cla den direccion di psychiater di Aruba pa percura pa haci trabao manera ta spera di un psychiater.


text:
Nos mundo ta parse di ta pasando den hopi turbulencia… temblornan, inundacion, violencia, ladronicia… abusonan sexual cu ta bin na claridad rond di mundo….
Di un banda… pasobra di otro banda tin asina hopi buskeda di hende pa e sentido real di bida…
Spiritualidad y religion ta booming, den hopi caso te hasta booming business….
Nan ta e buskeda nobo…e trend nobo…
Pesey e Silencio y e violencia ta mes tanto e señalnan di nos tempo….
Den un mundo jena cu desorden, hendenan mas y mas ta buscando e silencio…
Y kico bida ta supposed ta ….
Y kico bida por ta!!!
Kico silencio ta?
Nos no a sinja pa tene nos mente keto… elimina pensamento…
Hopi hende ya no sa mas kico ‘silencio’ ta?
Y bo no mester bay leu pa ‘sinti’ y saborea silencio:
E mas cerca cu e ta por ta den bo propio cura… of den bo banjo…
Silencio ta tambe den bo imagen di paraiso…
Kico ta bo imagen di paraiso?


text:
Oranjestad-Den corant Diario di diahuebs a sali un articulo den cual ta acusa e parlamentarionan di MEP di ta laba placa. Segun Diario ta trata di transaccionnan di suma halto cu fondo publico, cu no ta wordo declara na MOT.
Lider di MEP Evelyn Wever-Croes a declara enfaticamente cu ni e, ni ningun otro Parlamentario di MEP ta meti den labamento di placa. Ademas, ningun Parlamentario di MEP tin aceso na fondonan publico, Lider di MEP a declara cu e ta reta Diario pa publica e pruebanan cu nan ta referi na dje, y si nan no por publica e pruebanan, nan mester rectifica.
Lider di MEP mas alew a bias cu esakinan ta tacticanan didesesperacion di AVP. Ta pasobra nan sa cu e credibilidad y reputacion di Mike Eman ta na werki, nan kier kibra nan oponente. Pero nan ta lubida cu nan no por crese si nan kibra nan oponente. Si nan kier crese nan mester goberna drechi, y no purba kibra oponente.
“Mi ta kere cu nan mester a bruha den partido pasobra ta partido AVP tabata envolvi den labamento di placa, y Lainda no ta den MEP”, lider di MEP a duna di conose.


text:
Conforme e Decreto Nacional di dia 13 di juli 2022, entrante 1 di oktober proximo e lista positivo di remedinan cubri pa AZV ta conoce cambio. Esaki ta resultado di e asina yama “5 Wave model” cu a keda diseña pa cumpli cu e peticion den reduccion di gastonan di AZV cu 60 miyon florin pa aña.
Kico ta cambia?
E lista di remedi di AZV tin 3 cambio importante:
Un grupo di remedi cu ya no ta wordo produci ta keda elimina di e lista y no tin efecto pa e aseguradonan.
Remedinan cu por wordo cumpra den botica sin receta di dokter, manera Paracetamol y Dika, ta keda saca di e lista y e asegurado mes lo tin cu paga esaki. Ta yama esaki e remedinan “OTC” (Over The Counter) y generalmente nan ta na prijs razonabel.
Cierto remedinan ta keda cubri solamente ora ta cumpli cu e criterianan estableci. Asegurado cu malesanan cronico ta keda ricibi nan remedi. Solamente si resulta cu no ta cumpli na e criterionan estableci, e ora e asegurado lo mester paga pa e remedi aki.
Con e asegurado por prepara su mes pa e cambio?
Bo por busca e nomber di bo remedi riba e lista di remedi via www.azv.aw pa haya sa si bo remedi ta keda cubri of no.
Corda cu un remedi categoria “OTC” no mester wordo receta via receta di dokter. Es decir bo dokter por menciona bo e nomber di e remedi y abo por scirbi esaki pa ora bo yega botica bo busca esaki riba reki of puntra pa nan mustrabo unda bo ta haya esaki riba reki.
Otro opcion ta pa percura pa bo hiba un kladblok chikito na consulta di dokter y bo mes scribi e nombernan di remedi categoria “OTC”. Otro opcion ta pa bo mes type e nomber di e remedi “OTC” den bo celular.
Tin cierto remedi cu no ta wordo cubri door di AZV pero cu si tin mester di receta di dokter. Puntra tocante esaki y corda cu na receptuur di botica, e botica por cobra un suma chikito pa e servicio.
Evalua bon tur remedi cu bo ta uza. Consulta cu dokter si tin algun remedi cu kisas bo por laga afo por ehempel paso ta bebiendo dimas of paso no tin efecto mas.
Ban reforma pa garantisa
Cu e cambionan riba e lista di remedi cubri pa AZV, un esfuerso ta keda haci pa trece reforma den AZV pa asina garantisa cu den futuro AZV por keda brinda su aseguradonan cuido medico accesibel, di calidad y pagabel.


text:
ORANJESTAD — Recientemente a tuma lugar un reunion entre partido MEP y Camara di Comercio, den cual a intercambia di pensamento riba e situacion financiero delicado di Aruba. Di parti di Camara di Comercio a duna e puntonan di bista di Camara di Comercio, y unda Camara di Comercio kier mira cambio.
Di parti di partido MEP lider di MEP Evelyn Wever-Croes y Xiomara Ruiz-Maduro a duna di conose cu nan ta lamenta cu cosnan a bai asina malo financieramente pa nos pais, pasobra MEP semper a avisa na tempo, ora cosnan a cuminsa bai malo. MEP a prepara e nota “Feestvierend ten Ondergaan” y a presenta esaki na Camara di Comercio tambe, splicando den detaye con delicado e situacion financiero di Aruba ta, y tur loque a wordo menciona den e nota, a wordo publica. Tambe Evelyn Wever-Croes y Xiomara Ruiz-Maduro a splica con MEP lo atende cu e situacion financiero.
Hunto a purba yega na otro cual ta e prioridadnan cu mester wordo atendi. “Mi ta hopi satisfecho con e reunion a bai, nos a toca varios topico di interes comun, y ta bon pa sa e posicion di Camara di Comercio riba e diferente temanan y posibilidadnan pa mehora nos finansas publico”, lider di MEP Evelyn Wever-Croes a duna di conose. Presente na e reunion aki pa Camara di Comercio tabata sr. de Mey, sr. Mohamed, sra. Arendsz-Hoeverts, sra. Wever, sr. Mathani, y pa MEP sra. Evelyn Wever-Croes y sra. Xiomara Ruiz-Maduro.


text:
Matavidiri – Diamars atardi despues di 6’or polis di Santa Cruz y di trafico a bay ariba e caminda di Matividiri, pa un accidente di quadracer.
Na yegada polis a constata cu ta trata un biaha mas di accidente di quadracer unda tin turista envolvi.
Segun e tour guide, e dama ariba e quadracer a bay bira ariba e caminda, pa bin bek cerca e caravana. Algo a bay robes y a causa cu e quadracer a “bula” bay pega contra e transha y esaki a ocasiona cu e dama a cay herida su mes.
Na yegada di ambulance Paramediconan a controla e dama cu tawata ariba caminda drumi y a opta pa hibe pa Hospitaal debi cu e tawata keha di basta dolor.
Polis di trafico y Forensys tawata presente pa a tuma dato di e accidente.


text:
KAMBIONAN DEN DEKRETO DI MAKUTU BÁSIKO ENTRANTE PROMÉ DI SÈPTÈMBER PRÓKSIMO
MINISTERIO KONSERNÍ DESAROYO EKONÓMIKO
KAMBIONAN DEN DEKRETO DI MAKUTU BÁSIKO ENTRANTE PROMÉ DI SÈPTÈMBER PRÓKSIMO
PUBLIKÁ RIBA 19 OUGÙSTÙS 2022
Willemstad- Djaweps, dia promé di sèptèmber próksimo, e dekreto di Makutu Básiko 2022 ta drenta na vigor. Esaki ta enserá, ku e areglo di Makutu Básiko anterior ta keda kanselá. Den e areglo di Makutu Básiko 2022, Minister di Desaroyo Ekonómiko, sr. Ruisandro Cijntje, a proponé pa entre otro amplia e lista di produktonan ku ta keda regulá pa Gobièrnu pero alabes hasi adaptashon na e porsentahe máksimo di ganashi ku e bendedó por tin riba diferente di e (tipo di) produktonan akí. Pues, den e Makutu Básiko nobo tin mas tantu produkto ku esun anterior i e porsentahe di ganashi pa algun di e produktonan eksistente a keda adaptá.
Tene kuenta ku, pa mayoria produkto den Makutu Básiko, Gobièrnu ta regulá solamente e porsentahe máksimo di ganashi tantu por mayor i detal ku e bendedó por tin riba e produkto i no e preis final. Ta trata aki di entre otro produktonan manera, papel higiéniko, aros, lechi i algun fruta i berdura. E úniko dos produktonan ku ta forma parti di Makutu Básiko pero nan preis máksimo ta wòrdu stipulá via un dekreto separá, ta kipashi di awa i webu di galiña di “legbatterij”.
Motibu pa adaptashon di e Makutu Básiko eksistente ta e echo ku, dor di faktornan manera e pandemia di COVID-19, Kòrsou ta enfrentá na e momentunan akí un krísis finansiero i sosial ekonómiko sumamente pisá. Hopi siudadano a pèrdè trabou durante e periodo akí, ku konsekuensia ku kasnan tin ménos entrada, forsa di kompra a baha i siudadanonan tin mas debe.
Gobièrnu ta premirá ku, tantu riba término kòrtiku komo riba término medio, nos pais lo sigui eksperensiá subida di preis di diferente produkto por lo pronto ya komo nos ta hopi dependiente di importashon. E subidanan di preis akí no solamente ta debí na e efektonan di COVID, pero tambe e guera aktual entre Rusia i Ukrania, subida internashonal di preisnan di krudo i estorbo den kadena di suministro tin influensia direkto riba preis di produktonan na Kòrsou.
Gobièrnu tin e responsabilidat pa mitigá e efektonan akí mas tantu posibel i sòru pa produktonan di promé nesesidat keda aksesibel pa e konsumidó i mantené esaki na un preis hustu i pagabel, pues a opta pa hasi adaptashonnan na e Makutu Básiko.
Periódikamente e efektonan (sekundario) di e dekreto di Makutu Básiko 2022 ta bai keda evaluá dor di Ministerio di Desaroyo Ekonómiko (MEO) huntu ku Ministerio di Desaroyo Sosial, Labor i Bienestar (SOAW) i Ministerio di Salubridat, Medio ambiente i Naturalesa (GMN). Si akaso resultá, for di e investigashonnan periódiko akí, ku e areglo no tin e efekto deseá, MEO, SOAW i GMN konhuntamente lo mester pensa un remplaso pa e dekreto di Makutu Básiko 2022.
E dekreto di Makutu Básiko 2022 ta disponibel pa ‘download’ riba www.gobiernu.cw.
Pronto MEO ta bai introdusí un aplikashon di publikashon di preis, pa yuda e siudadano tin mihó kontrol riba su kompras. Na momentu ku e aplikashon akí keda lansá, tur persona por download esaki i haña akseso fásil i mobil na preis i informashon di e diferente produktonan akí den nos supermerkado i minimarketnan lokal.


text:
Revista FOCUS cu su toke festivo pa cera aña 2018 tin riba su portada e beyesa Shanty Kanhai, cu ta duna e briyo glamuroso na e edicion di fin di aña, cu tin mas pagina pa mesun 8 florin. E aña aki pa di 24 aña consecutivo, cu revista FOCUS ta haci entrega di su reconocimentonan, y duna merito na e personanan cu a destaca den nan ramo di trabou y cu ta un ehempel of un inspiracion pa otro persona. E personanan reconoci e aña aki ta Sharon Fränkel-de Cuba, Ronchi de Cuba, Louise Rafeal-Croes, Odo Frangie, Gwendolin Kock-Croes y Karena Maduro.
E cover model, Shanty Kanhai, Miss Teen Earth 2018, ta conta di su experiencia na e certamen y ki ta e prome cos cu a pasa den su cabes, e momento cu el a wordo anuncia como ganadora. Shanty como“Generation Z” ta duna su punto di bista tocante tecnologia y social media. Despues cu e baha su corona di Miss Teen Earth na 2019, un dia e lo wak su mes riba e stage di Miss Universe ta grita nomber di su isla ARUBA. Pero prome cu esey e ta dedica na su estudio, y prepara su mes mental- y físicamente. Momento cu e ta sinti su mes 100% cla, e lo bay pa su siguiente reto den e mundo di beyesa.
Personahe FOCUS 2018: Sharon Fränkel-de Cuba, su trayectoria profesional a cuminsa na 1985 na Hulanda y na 1990 el a inicia su carera den e mundo bancario na St. Maarten. Durante e añanan 1990 te cu 2004, Sharon a ocupa diferente posicion y 2004 Arubabank a acerc’e y el a join e famia di Arubabank, unda el a cuminsa como Manager Risk. October 2005 el a haya promocion pa Executive Director, formando parti di e team ehecutivo di banco y 5 aña despues, a promove pa Managing Director, conhuntamente cu su colega Managing Director formando e Management Board di Arubabank.
FOCUS Renconocimento Special 2018: Dr. Louise Rafeal-Croes, cu desde cu el bin bek Aruba na 1997, manera el a caba cu su estudio pa pediatra, el a join Dr. Joel Rajnherc. Na aña 2004 nan a bay den servicio di hospital y cu tur su otro coleganan actual. Recientemente tabatin e prome congreso grandi y exitoso tocante abuso di mucha “Kibra e silencio”. Abuso di mucha semper tabatin hopi, pero awor comunidad ta señala y alerta e stakeholders y esaki ta un resultado di cierto negligencia di generacion tras di generacion y Louise ta confronta e casonan aki diariamente. Como dokter di mucha, Louise ta sinti cu mester enfoca riba educa e profesionalnan con pa señala y documenta e casonan.
FOCUS Moda 2018: Ronchi de Cuba, tin su historia den moda como tambe den modelahe na Aruba y sigur a influencia y impacta bida di hopi hende. Su carera den e mundo di moda, sigur por defini cu e palabranan: creatividad, versatilidad, determinacion, perseverancia y no por keda sin uza “filter”, pa sobrebibi den e medio aki, cu ta sumamente importante, mirando cu mester por filtra e opinion- y comentarionan di otro y sa bon kico uno ta considera valido y kico bo ta ignora completamente. Ronchi ta posee un curason grandi, sincero y bondadoso y semper ta cla pa yuda, te unda cu e por.
FOCUS Fashionista 2018: Odo Frangie, e tabata un cambio hopi grandi tempo cu Odo a muda pa Aruba hunto cu su famia. E famia a sa di adapta na Aruba su custumbernan y combin’e cu nan mesun cultura Libanes. E influencia Arabe mas grandi den Odo su estilo ta e parti di makiyahe. E gusta haci su wowonan estilo Arabe y Egipcio, aplicando e makeup drama manera Cleopatra. E wowo e liner largo grandi, pinta cu e colornan fuerte manera royal blue y preto. Cu e makeup aki e ta sintie su mes. Odo ta un fashionista cu ademas ta encanta cushina y su specialidad di mes ta cuminda Arabe.
FOCUS PANTENE INSPIRACION 2018: Gwendolin Kock –Croes, miho conoci pa ‘Wendy’, for di su infancia, e ta hinca den mundo di landamento y asina tambe el a conoce su casa Andy Kock, di cual hunto nan tin dos yiu muher: Flory y Gwenny, cu tambe ta hopi conoci den e mundo di landamento, tanto nacional como internacional. Wendy dia 11 di november a landa hunto cu 4 otro landador di Venezuela pa Aruba. Wendy a land’e den 10 ora y 2 minuut y el a yega net na e rif poco pariba di Renaissance Island. E tabata hopi emocional pa Wendy, paso ta prome biaha un hende muher ta logra landa di Venezuela pa Aruba.
FOCUS PANTENE INSPIRACION 2018: Karena Maduro, despues di un photoshooting pa un amiga cu t-shirts di “inspirational quotes” pa curvy ladies, e idea a nace pa Karena traha un closed group, pa nan por comparti tur loke nan ta haya pa inspira otro muher plus size. Awe e grupo ta consisti di mas di 2600 hende muhe, unda no Karena so, pero tur esunnan cu kier comparti un storia, un lucha of un logro. Aparte di e grupo di FB, nan a cuminsa organisa algun actividad, unda nan ta reuni, pa asina e sosten yega pocopoco na un nivel mas personal. Di e grupo aki tambe a nace Viva Voluptuous Aruba Models, cu ta unicamente p’e muhernan plus size.


text:
Ayera SIMAR a reuni cu minister di enseñansa, ta despues cu nan a manda un carta pa e mandatario y den un tempo record a haya un contesta bek, invitando nan pa un reunion na Cocolishi. Awe a busca di e presidente di e sindicato cu ta representa gran parti di e docentenan na Aruba. “A yega tempo pa trece trankilidad bek den enseñansa”, asina Josephine Albertus di SIMAR a inicia bisando.
Nan a pasa den un periodo di 4 aña di intrankilidad pa cu enseñansa y awo a yega tempo pa restaura trankilidad den e veld. E docentenan a pasa 4 aña sin paz laboral y cu diferente preocupacion, awo a yega tempo pa trece respet bek pa e veld.
Durante e reunion di ayera, SIMAR a trece diferente punto dilanti, cu den pensamento di SIMAR tin cu yega na un solucion den futuro cercano. Mirando cu ta recientemente cu e mandatario a huramenta, e no tabata tin tur cos cla ainda pero a sigura e sindicato y su miembronan cu su porta semper ta habri pa nan.
Nan prome reunion y ya a acorda algun punto. A acorda lo reuni cu mas frecuencia y elabora e puntonan di preocupacion. Por lo menos un biaha pa luna e sindicato y Minister Endy Croes lo sinta cu otro p’asina garantisa cu e veld ta trankilo y cu ambos partido ta traha pa nan manera debe ser.
Tin por lo menos dos pa tres punto cu tin mester di atencion mas pronto posibel, di cual SIMAR a trece esaki dilanti tambe ayera durante e reunion. E prome ta e parti di e instructornan di landamento escolar, caminda mas pronto posibel tin cu regla nan posicion huridico.
Tambe e situacion di werksternan di SKOA tin mas di atencion tambe, mirando cu esaki tabata un di e puntonan pakico scol no por a habri na tempo na comienso di aña escolar. Varios punto a wordo entrega y ta spera cu pronto sigui reuni cu e mandatario p’asina hunto cu e veld yega na un miho calidad di enseñansa.


text:
Wak, ami no ta un skibido profeshonal. Mi ta hasi mi esfuerso pa skibi algu na Papiamentu mas miho posibel. Kemen te kaminda mi abilidatnan ta pèrmiti, paso ta basta ratu pasa mi a haña un lès di Papiamentu. Tin sièrto organisashon di notisia ku mi ta vòlg riba Facebook i Kiko Ta Pasando ta unu di nan, paso eerlijk, no ta tur ora mi tin tempu pa bai par lesa henter un artikulo di kòrant.
Pero awo mi ta mira publikashonnan manera Kiko Ta Pasando Notisia i Informashon ta hasi par’i eror, i nan ta molestia mi. Serio, pa un artikulo pa kual bo tin potrèt so sin ningun otro teksto, bo por tuma bo tempu pa verifiká ku loke bo ta skibi ta korekto. Laga nos ban hopi na serio. Djis gaña hasi manera ku bo boso ta hasiendo un tiki moeite.
Erornan Riba Homepage
Wak riba e homepage aworaki, i tin yen di fout. Djis wak:
- E prome ta lesa; E prome mainta di Garifta Games. Esaki ta un artikulo sin niun teksto rondo di dje voor de rest. Dùs un hende por a tuma nan tempu i djis lesa e titulo di nobo, den esei nan lo por a saka e fout (Garifta, kual mester ta Carifta).
- E di dos ta bisa; Hilton Hotel Ta Bira Ku Tur Deportista Ku A Bin Partisipa Na Carifta Games. Esaki tambe ta un artikulo sin ningun otro teksto. Akinan si Carifta ta skibi nadrechi. Pero dor ku no tin teksto dne e artikulo mi’n por a sali afo kiko nan kemen ku “Hilton ta bira.”
- Anto e ultimo ta bisa; Intento Pa Kima Sede Di Par Ku Un Monotof Bom. Porta ta ami ta hende kèns/bobo. Paso den mi bida mi a yega di tende di Molotov, pero Monotof si ta nobo pa mi. Komo un hende ku no gusta asumi kos i ku ta gusta verifika informashon, mi a hasi un random Google Search, den esei mi no a haña Monotov niun kaminda. E uniko referensia no Monotof ku Google a duna mi ta bini di e artikulo di Ta Kiko Ta Pasando mes. Esaki pa ami ta un indikashon ku e palabra aki ta inventa un kaminda den editorial room di Ta Kiko Ta Pasando. Nòrmal lo mi pensa ku ta gewoon un fout chiki, ko’i pura. Pero e palabra aki no a kom voor den e titulo di e artikulo so, pero den body di e artikulo mes tambe.Bisando mi e ora ei
- Ku e persona ku a skibi e artikulo aki no sa ta kon ta skibi e palabra;
- òf ku ta ami ta e bobo ku no sa kiko un “Monotof bom” ta.
Nos tin ku kumisa verifika info i palabranan
Anto aki mi ta duna mi opinion personal: Kualke un organisashon di notisia respetá, ta suppose di kontrola nan artikulonan.
Vooral un organisashon di ‘Facebook News’. Ami ta konsidera organisashonnan manera Ta Kiko Ta Pasando, organisashon di ‘Facebook News’. Paso ta riba Facebook mi ta topa ku linknan ku ta referi na nan site. Pero ora bo ta deliver notisia den snack size asina, kemen notisia lihe, bo mester por sikiera verifika sierto kosnan. Un palabra manera Molotov ta un di nan.
Hopi hende no ta lesa mas leu ku un headline. I si headline di un kòrant konstantemente tin foutnan den dje, bo ta haña bo ku pueblo ta keda siña kosnan ku no ta klòp.


text:
WILLEMSTAD — Swordfish Aquatic Group e aña aki lo organisá su tradishonal Show di Pasku, ku ta tuma lugá dia 14 di Desèmber próksimo, di 17:00 te 20:00 na pisina di SOV Asiento den Emmastad.
Swordfish Aquatic Group Christmas Show, titulá “Swimming Santa”, ta un tremendo show sumamente bon hinká den otro, kaminda tur nos atletanan, di chikí te grandi, prinsipiante te avansá, ta bai mustra kiko nan a presta den aña 2014.
Tambe ta bai tin un presentashon sumamente interesante di algun atleta for di Hulanda.
Entrada pa e show ta kosta únikamente Fl. 20.00 i karchinan ta optenibel na Mensing Kaminada, serka tur atleta, coach i miembronan di direktiva.